1985R3821 — SK — 01.07.2013 — 017.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B NARIADENIE RADY (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, p.8)

Zmenené a doplnené:





Zmenené a doplnené:

A1 C 241 21 29.8.1994 ►A2 L 236 33 23.9.2003









▼B

NARIADENIE RADY (EHS) č. 3821/85

z 20. decembra 1985

o záznamovom zariadení v cestnej doprave







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 75, so zreteľom na návrh Komisie ( 1 ), so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže nariadenie (EHS) č. 1463/70 ( 4 ), naposledy zmenené a doplnené nariadením (EHS) č. 2828/77 ( 5 ), zaviedlo záznamové zariadenie v cestnej doprave; keďže, berúc do úvahy úpravy uvedené ďalej, s cieľom objasnenia problémov by všetky relevantné opatrenia mali byť zhrnuté v jednom texte a v dôsledku toho nariadenie Rady (EHS) č. 1463/70 by malo byť zrušené; keďže oslobodenia stanovené v článku 3 (1) pre určité osobné prepravy by mali zostať v platnosti určitý čas; keďže používanie záznamového zariadenia, ktoré môže určiť časové úseky, uvedené v nariadení (EHS) č. 3820/85 o harmonizácii určitých sociálnych právnych predpisov týkajúcej sa cestnej dopravy ( 6 ) je zamerané na zabezpečenie účinnej kontroly týchto sociálnych právnych predpisov; keďže povinnosť používať takéto záznamové zariadenie môže byť uložená len pre vozidlá registrované v členských štátoch; keďže okrem toho niektoré takéto vozidlá môžu, bez toho, aby vznikli ťažkosti, byť vylúčené z rámca platnosti tohto nariadenia; keďže členské štáty by mali byť zmocnené na základe oprávnenia Komisie udeľovať určitým vozidlám výnimky z ustanovení nariadenia za výnimočných okolností; keďže v naliehavých prípadoch by malo byť možné udeľovať tieto výnimky na obmedzený čas bez predchádzajúceho schválenia Komisie; keďže na zabezpečenie účinnej kontroly musí byť zariadenie pri práci spoľahlivé, ľahko používateľné a musí byť konštruované takým spôsobom, aby sa minimalizovala možnosť podvádzania pri jeho používaní; keďže záznamové zariadenie by malo konkrétne mať schopnosť poskytovať na zvláštnych listoch pre každého vodiča a v dostatočne presnej a ľahko čitateľnej forme zaznamenané podrobnosti o rôznych časových úsekoch; keďže automatické zaznamenávanie iných podrobnosti o jazde vozidla, ako je rýchlosť a vzdialenosť, podstatne prispeje k bezpečnosti na ceste a podporí citlivú jazdu vozidla; pretože v dôsledku toho sa zdá byť vhodné zabezpečiť, aby zariadenie zapisovalo aj tieto údaje; keďže je potrebné stanoviť normy spoločenstva pre konštrukciu a inštaláciu záznamového zariadenia a zabezpečiť schvaľovací postup EHS, aby sa vylúčili akékoľvek prekážky pri registrácii vozidiel vybavených takýmto záznamovým zariadením na území členských štátov, pri ich uvedení do prevádzky alebo používaní, alebo pri používaní takéhoto zariadenia; keďže v prípade rozdielnych názorov medzi členskými štátmi, pokiaľ ide o EHS typové schvaľovania, by mala byť Komisia zmocnená rozhodovať v spore do šiestich mesiacov, ak príslušné štáty nemôžu dospieť k riešeniu; keďže by pomohlo pri zavádzaní tohto nariadenia a prevencii voči zneužitiu vydávanie kópie záznamových listov vodičom, ktorí o to požiadajú; keďže v záujme dosiahnutia vyššie uvedených cieľov pri dodržiavaní času práce a odpočinku je potrebné, aby zamestnávatelia a vodiči boli zodpovední za správne fungovanie zariadenia a aby s náležitou starostlivosťou vykonávali predpísané operácie; keďže opatrenia riadiace počet záznamových listov, ktoré vodič musí mať so sebou, musia byť upravené v dôsledku zmeny flexibilného týždňa na pevný týždeň; keďže technický pokrok vyžaduje rýchlu adaptáciu technických špecifikácií stanovených v prílohách k tomuto nariadeniu; keďže v záujme uľahčenia implementácie opatrení potrebných na tento účel mali by byť stanovené postupy zakladajúce úzku spoluprácu medzi členskými štátmi a Komisiou v rámci poradného výboru; keďže si členské štáty mali vymieňať dostupné informácie o zistených porušeniach; keďže v záujme zabezpečenia spoľahlivého a správneho fungovania záznamového zariadenia je vhodné stanoviť jednotné požiadavky na periodické kontroly a prehliadky, ktorým podlieha zariadenie po inštalácii, PRIJALA TOTO NARIADENIE:







KAPITOLA I

Princípy a rozsah pôsobnosti

Článok 1

Záznamové zariadenie v zmysle tohto nariadenia musí, pokiaľ ide o konštrukciu, inštaláciu, použitie a testovanie, spĺňať požiadavky tohto nariadenia ►M6 a jeho príloha I alebo IB a II ◄ , ktoré tvoria neoddeliteľnú súčasť tohto nariadenia.

▼M11

Článok 2

Na účely tohto nariadenia sa použijú vymedzenia pojmov ustanovené v článku 4 nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy a ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 ( 7 ).

▼B

Článok 3

▼M11

1. Záznamové zariadenie sa inštaluje a použije vo vozidlách evidovaných v členskom štáte, ktoré sa používajú na cestnú osobnú a nákladnú dopravu, okrem vozidiel uvedených v článku 3 nariadenia (ES) č. 561/2006. Vozidlá uvedené v článku 16 ods. 1 nariadenia (ES) č. 561/2006 a vozidlá vyňaté z rozsahu uplatňovania nariadenia (EHS) č. 3820/85, ktoré však už nie sú vyňaté podľa nariadenia (ES) č. 561/2006, musia túto požiadavku splniť do 31. decembra 2007.

2. Členské štáty môžu vyňať vozidlá uvedené v článku 13 ods. 1 a ods. 3 nariadenia (ES) č. 561/2006 z rozsahu uplatňovania tohto nariadenia.

3. Členské štáty môžu po povolení Komisie vyňať z rozsahu uplatňovania tohto nariadenia vozidlá používané na dopravné činnosti uvedené v článku 14 nariadenia (ES) č. 561/2006.

▼B

4. V prípade vnútroštátnej dopravy môžu členské štáty žiadať inštaláciu a používanie záznamových zariadení v súlade s týmto nariadením v akomkoľvek vozidle, pre ktoré sa inštalácia a používanie tohto zariadenia nevyžaduje podľa odseku 1.







KAPITOLA II

Typové schválenie

Článok 4

▼M6

Pre účely tejto kapitoly, slová „záznamové zariadenie“ znamenajú „záznamové zariadenie a jeho komponenty“.

▼B

Žiadosti o EHS typové schválenie záznamového zariadenia alebo záznamového listu ►M6 alebo pamäťovu kartu ◄ , spolu s vhodnými špecifikáciami predloží výrobca alebo jeho zástupca členskému štátu. Žiadna žiadosť týkajúca sa jedného typu záznamového zariadenia alebo jedného záznamového listu ►M6 alebo pamäťová karta ◄ nemôže byť predložená viac než jednému členskému štátu.

Článok 5

▼M6

Členský štát udelí ES typové schválenie komponentu každému typu záznamového zariadenia, modelového záznamového listu alebo pamäťovej karty, ktorý zodpovedá požiadavkám stanoveným v prílohe I alebo IB k tomuto nariadeniu za predpokladu, že členský štát je schopný kontrolovať zhodnosť výrobných modelov so schváleným typom.

▼M14

Zabezpečenie systému musí spĺňať technické požiadavky stanovené v prílohe I B. Komisia zabezpečí, aby sa v uvedenej prílohe stanovilo, že záznamovému zariadeniu nesmie byť udelené ES typové schválenie komponentu, kým celý systém (samotné záznamové zariadenie, karta vodiča a elektrické spojenie s prevodovkou) nepreukázal svoju schopnosť odolávať pokusom o manipuláciu alebo falšovanie údajov týkajúcich sa doby jazdy. Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 18 ods. 2. Testy potrebné na tento účel vykonajú odborníci oboznámení s najnovšími technikami manipulácie alebo falšovania.

▼B

Akékoľvek zmeny alebo dodatky k schválenému modelu musia mať dodatočné EHS typové schválenia od členského štátu, ktorý udelil pôvodné EHS typové schválenia.

Článok 6

Členské štáty vydajú žiadateľovi značku typového schválenia EHS, ktorá má zodpovedať vzoru znázornenému v prílohe II, pre každý typ záznamového zariadenia alebo záznamového listu ►M6 alebo pamäťovej karty ◄ , ktorý schválili podľa článku 5.

Článok 7

Príslušné orgány členského štátu, ktorým bola predložená žiadosť o typové schválenie, vzhľadom na každý typ záznamového zariadenia alebo záznamového listu ►M6 alebo pamäťovej karty ◄ , ktorý schválili alebo odmietli schváliť, buď pošlú v priebehu 1 mesiaca orgánom iného členského štátu kópiu schvaľovacieho osvedčenia spolu s kópiami relevantných špecifikácií alebo, ak je to možné prípadne oznámia týmto orgánom, že schválenie zamietli; v prípade zamietnutia oznámia dôvody svojho rozhodnutia.

Článok 8

1. Ak členský štát, ktorý udelil EHS typové schválenia uvedené v článku 5, zistí, že určité záznamové zariadenie alebo záznamový list ►M6 alebo pamäťová karta ◄ , ktoré majú značku typového schválenia EHS, ktorú vydal, nevyhovujú prototypu, ktorý bol schválený, urobí opatrenia potrebné na zabezpečenie zhody so schváleným prototypom. Prijaté opatrenia sa môžu, ak je to nutné, rozšíriť až na zrušenie EHS typového schválenia.

2. Členský štát, ktorý udelil EHS typové schválenie, odoberie toto schválenie, ak záznamové zariadenie alebo záznamový list ►M6 alebo pamäťová karta ◄ , ktoré schválil, nie sú v súlade s týmto nariadením alebo jeho prílohami alebo vykazuje pri používaní nejakú všeobecnú chybu, ktorá ho robí nepoužiteľným na účel, na ktorý bol určený.

3. Ak členský štát, ktorý udelil EHS typové schválenie, je iným členským štátom upozornený na jeden z prípadov uvedených v odsekoch 1 a 2, po porade s druhým členským štát urobí opatrenia stanovené v týchto odsekoch podľa odseku 5.

4. Členský štát, ktorý zistí, že nastal jeden z prípadov uvedených v odseku 2, môže až do ďalšieho oznámenia zakázať uviesť na trh a prevádzkovať záznamové zariadenia alebo záznamové listy ►M6 alebo pamäťové karty ◄ . To isté sa použije v prípadoch uvedených v odseku 1 v súvislosti so záznamovým zariadením alebo so záznamovými listami ►M6 alebo pamäťovými kartami ◄ , ktoré boli oslobodené od úvodného overovania EHS, ak výrobca po náležitom upozornení neuvedie zariadenie do súladu so schváleným modelom alebo s požiadavkami tohto nariadenia.

V každom prípade sa informujú príslušné orgány členských štátov navzájom a Komisiu do 1 mesiaca o odobratí EHS typového schválenia alebo o akýchkoľvek iných opatreniach prijatých podľa odsekov 1, 2 a 3 a špecifikujú dôvody svojho konania.

5. Ak členský štát, ktorý udelil EHS typové schválenie, pochybuje o existencii niektorých prípadov špecifikovaných v odseku 1 alebo 2, o ktorých bol informovaný, usilujú sa dotknuté členské štáty vyriešiť spor a informovať o tom Komisiu.

Ak rozhovory medzi členskými štátmi nedospeli k dohode do štyroch mesiacov od termínu oznámenia spomínaného v odseku 3 vyššie, Komisia po porade s expertmi zo všetkých členských štátov a po zvážení všetkých relevantných faktorov, napr. ekonomických a technických faktorov, do šiestich mesiacov prijme rozhodnutie, ktoré oznámi zainteresovaným členským štátom a súčasne aj ostatným členským štátom. Komisia v každom prípade stanoví časový limit pre vykonanie svojho rozhodnutia.

Článok 9

1. Žiadateľ o EHS typové schválenie na modelový záznamový list uvedie vo svojej žiadosti typ alebo typy záznamového zariadenia, pre ktoré je tento záznam navrhovaný na používanie a poskytne vhodné zariadenie takého typu alebo typov, s cieľom testovania tohto záznamu.

2. Príslušné orgány každého členského štátu označia na schvaľovacom osvedčení pre modelový záznamový list typ alebo typy záznamového zariadenia, na ktorých sa tento modelový záznamový list môže používať.

Článok 10

Žiadny členský štát nesmie odmietnuť registráciu akéhokoľvek vozidla vybaveného záznamovým zariadením alebo zakázať uviesť do prevádzky, alebo používať také vozidlá z dôvodu, že toto vozidlo je vybavené takýmto zariadením, ak toto zariadenie má značku typového schválenia EHS uvedenú v článku 6 a inštalačnú dosku uvedenú v článku 12.

Článok 11

Všetky rozhodnutia podľa tohto nariadenia odmietajúce alebo odoberajúce schválenie typu záznamového zariadenia alebo modelového záznamového listu ►M6 alebo pamäťovej karty ◄ musia podrobne špecifikovať dôvody, na ktorých sú založené. Rozhodnutie sa oznámi dotknutej strane, ktorá bude súčasne informovaná o opravných prostriedkoch pre ňu použiteľných podľa právnych predpisov členských štátov a lehôt na uplatnenie týchto opravných prostriedkov.







KAPITOLA III

Inštalovanie a kontrola

Článok 12

1. Záznamové zariadenie môže inštalovať alebo opraviť len montér alebo dielne schválené príslušnými orgánmi členských štátov na tento účel po tom, čo tieto, ak to vyžadovali, vypočuli názory príslušných výrobcov.

▼M6

Doba platnosti kariet vydaných schválenej dielni alebo montérovi, nesmie presiahnuť jeden rok.

Ak karta, ktorá sa má obnoviť, vydaná schválenej dielni alebo montérovi je poškodená, nefunkčná, stratená alebo odcudzená, orgán vydá náhradnú kartu do piatich pracovných dní od obdržania podrobne zdôvodnenej žiadosti.

Keď je vydaná nová karta ako náhrada za starú, má rovnaké informačné číslo dielne, ale index sa zvýši o jedna. Orgán vydávajúci karty vedie zoznam stratených, odcudzených alebo chybných kariet.

Členské štáty prijmú opatrenia potrebné na zabránenie falšovania kariet distribuovaných schváleným montérom a dielňam.

▼M6

2. Schválený montér alebo dielňa dá na plomby, ktoré pripevňuje špeciálnu značku a okrem toho v prípade záznamového zariadenia zhodného s požiadavkami prílohy IB, vloží elektronické bezpečnostné dáta, na základe ktorých sa môžu vykonávať najmä overovacie kontroly. Príslušné orgány každého členského štátu vedú register značiek a použitých elektronických bezpečnostných dát a kariet vydaných schváleným dielňam a montérom.

3. Príslušné orgány členských štátov pošlú Komisii zoznamy schválených montérov a dielní a im vydaných kariet, ako aj kópie značiek a potrebných informácií týkajúcich sa použitých elektronických bezpečnostných dát.

▼B

4. Na účely potvrdenia, že inštalovanie záznamového zariadenia prebehlo v súlade s požiadavkami tohto nariadenia, bude použitá pripojená inštalačná doska, ako je stanovené v ►M6 prílohách I a IB ◄ .

▼M3

5. Plomba môže byť odstránená montérmi alebo dielňami schválenými príslušnými orgánmi podľa odseku 1 tohto článku alebo za okolností uvedených v prílohe I, kapitola V, bodu 4 ►M6 alebo v prílohe IB časť VI c) ◄ tohto nariadenia.

▼B







KAPITOLA IV

Používanie zariadenia

▼M6

Článok 13

Zamestnávateľ a vodiči zabezpečia správnu činnosť a vhodné používanie záznamového zariadenia na jednej strane a na strane druhej karty vodiča, keď vodič riadi vozidlo vybavené záznamovým zariadením zhodným s požiadavkami prílohy IB.

▼B

Článok 14

▼M6

1. Zamestnávateľ vydá dostatočný počet záznamových listov vodičom vozidiel vybavených záznamovým zariadením zhodným s požiadavkami prílohy I., pričom musí mať na zreteli tú skutočnosť, že tieto listy majú osobný charakter, dobu prevádzky a možnú povinnosť nahradiť listy, ktoré sú poškodené, alebo ktoré zabavil oprávnený inšpektor. Zamestnávateľ vydá vodičom iba listy zodpovedajúce schválenému modelu, ktoré sú vhodné na používanie v zariadení inštalovanom vo vozidle.

Keď je vozidlo vybavené záznamovým zariadením zhodným s požiadavkami prílohy IB, zamestnávateľ a vodič, berúc do úvahy dĺžku doby služby, zabezpečia, aby sa mohla na žiadosť kontrolného orgánu podľa prílohy IB vykonať tlač.

▼M11

2. Podnik uchováva záznamové listy a výtlačky, ak sú výtlačky urobené na účely dosiahnutia súladu s článkom 15 ods. 1, v chronologickom poradí a v čitateľnej forme najmenej jeden rok po ich použití a poskytne kópie dotknutým vodičom, ktorí o ne požiadajú. Podnik tiež poskytne kópie údajov stiahnutých z kariet vodičov dotknutým vodičom, ktorí o ne požiadajú, a výtlačky týchto kópií. Záznamové listy, výtlačky a stiahnuté údaje sa predložia alebo odovzdajú na požiadanie ktoréhokoľvek oprávneného inšpekčného úradníka.

▼M6

3. Karta vodiča definovaná v prílohe IB vydá na žiadosť vodiča príslušný orgán členského štátu, v ktorom má vodič svoje zvyčajné bydlisko.

Členský štát môže od každého vodiča, ktorý podlieha ustanoveniam nariadenia (EHS) č. 3820/85 a má zvyčajné bydlisko na jeho území, vyžadovať, aby vlastnil kartu vodiča.

a) Pre účely tohto nariadenia „zvyčajné bydlisko“ znamená miesto, kde osoba zvyčajne žije minimálne 185 dní v kalendárnom roku, pretože je k tomuto miestu osobne a pracovne viazaná alebo v prípade, že nie je pracovne viazaná, má k tomuto miestu kde žije, úzke osobné väzby. Avšak za zvyčajné bydlisko osoby, ktorá je pracovne viazaná na inom mieste než je miesto ku ktorému je viazaná osobne, a ktorá v dôsledku toho býva postupne na rôznych miestach situovaných v dvoch alebo viacerých členských štátoch, sa považuje miesto ku ktorému je osobne viazaná za predpokladu, že sa na takéto miesto pravidelne vracia. Táto posledná podmienka sa nevyžaduje vtedy, keď osoba žije v členskom štáte preto, že vykonáva svoje úlohy, ktorých doba trvania je pevne určená.

b) Vodiči podajú akýmkoľvek vhodným prostriedkom ako je osobný preukaz alebo iný platný doklad, dôkaz o mieste svojho zvyčajného bydliska.

c) Príslušný orgán členského štátu vydávajúceho kartu vodiča môže požadovať akékoľvek ďalšie informácie alebo dôkazy, keď má pochybnosti o platnosti dôkazov uvedených pod písm. b) a týkajúcich sa zvyčajného bydliska, alebo ak je to potrebné pre účely určitých špecifických kontrol.

d) Príslušné orgány členského štátu vydávajúceho kartu vodiča sa v rámci svojich možností ubezpečia, či žiadateľ už nevlastní platnú kartu vodiča.

4.

a) Príslušné orgány členského štátu opatria každú kartu vodiča osobnými údajmi vodiča podľa ustanovení prílohy IB. Pre správne účely nesmie byť platnosť karty vodiča dlhšia než päť rokov. Vodič môže vlastniť len jednu platnú kartu vodiča. Vodič smie používať len svoju vlastnú osobnú kartu vodiča. Vodič nesmie používať kartu vodiča, ktorá je chybná alebo ktorej doba platnosti už uplynula. Keď je vydaná nová karta vodiča ako náhrada za starú, musí byť označená rovnakým číslom vydania, jej index sa však zvýši o jeden. Vydávajúci orgán vedie zoznam vydaných, odcudzených, stratených alebo chybných kariet vodiča po dobu minimálne rovnajúcu sa dobe ich platnosti. Ak je karta vodiča poškodená, nefunkčná, stratená alebo odcudzená, orgán vydá náhradnú kartu do piatich pracovných dní od obdržania podrobne zdôvodnenej žiadosti. V prípade žiadosti o obnovenie karty, ktorej doba platnosti uplynula, vydá orgán pred uplynutím doby novú kartu za predpokladu, že žiadosť obdržal v časovom limite stanovenom v druhom pododseku článku 15(1).

b) Karty vodiča sa vydajú len žiadateľom, ktorí podliehajú ustanoveniam nariadenia (EHS) č. 3820/85.

c) Karta vodiča je osobná. Nesmie byť počas doby jej platnosti odobratá alebo jej platnosť pozastavená z akýchkoľvek dôvodov pokiaľ príslušný orgán nezistí, že karta bola sfalšovaná alebo kartu používa vodič, ktorý nie je jej vlastníkom alebo, že karta bola vystavená na základe falošného vyhlásenia a/alebo falošných dokumentov. Ak také opatrenia týkajúce sa pozastavenia platnosti alebo odobratia karty prijme členský štát iný než je štát, v ktorom bola karta vydaná, vráti kartu členskému štátu, ktorý ju vydal a zdôvodní svoj postup.

d) Karty vodiča vydané členskými štátmi sa vzájomne uznávajú. Keď si držiteľ platnej karty vodiča vydanej členským štátom zriadil svoje zvyčajné bydlisko v inom členskom štáte, môže požiadať aby jeho karta bola vymenená za ekvivalentnú kartu vodiča; členský štát, ktorý kartu vymieňa je zodpovedný za overenie platnosti predloženej karty. Členské štáty vykonávajúce výmenu vrátia starú kartu orgánom členského štátu, ktorý kartu vydal a zdôvodnia svoj postup.

e) Keď členské štáty nahradia alebo vymenia kartu vodiča, náhrada alebo výmena a akákoľvek následná náhrada alebo obnova sa v tomto členskom štáte zaeviduje.

f) Členské štáty prijmú všetky potrebné opatrenia na zabránenie akejkoľvek možnosti falšovania kariet vodiča.

5. Členské štáty zabezpečia, aby údaje potrebné na monitorovanie súladu s nariadením (EHS) č. 3820/85 a smernice Rady 92/6/EHS z 10. februára o inštalovaní a používaní zariadení obmedzujúcich rýchlosť pre niektoré kategórie motorových vozidiel v spoločenstve ( 8 ), ktoré zaznamenáva a uchováva záznamové zariadenie v súlade s prílohou IB k tomuto nariadeniu, boli k dispozícii po dobu aspoň 365 dní po dátume ich zaznamenania a aby bola zaručená ich bezpečnosť a správnosť.

Členské štáty prijmú všetky opatrenia potrebné na to, aby opätovný predaj alebo odstavenie záznamového zariadenia, nemali vplyv na riadne uplatňovanie tohto odseku.

▼B

Článok 15

1. Vodiči nesmú používať špinavé alebo poškodené záznamové listy ►M6 alebo kartu vodiča ◄ . Záznamy budú na tento účel vhodne chránené.

▼M6

Vodič, ktorý si chce obnoviť svoju kartu vodiča, musí o to požiadať príslušné orgány členského štátu, v ktorom má zvyčajné bydlisko najneskôr 15 pracovných dní pred uplynutím doby platnosti karty.

▼B

V prípade poškodenia listu so záznamami pripojí vodič poškodený list k náhradnému listu.

▼M6

Ak je karta vodiča poškodená, znefunkčnená, stratená alebo odcudzená, vodič požiada príslušné orgány členského štátu, v ktorom má zvyčajné bydlisko, do siedmich kalendárnych dní o náhradu.

▼M11

Ak sa karta vodiča poškodila, bola nesprávne použitá alebo ju vodič nemá, vodič:

a) na začiatku svojej cesty vytlačí všetky údaje o vozidle, ktoré riadi, a do tohto výtlačku uvedie: i) údaje, ktoré umožňujú identifikáciu vodiča (meno, číslo karty vodiča alebo vodičského preukazu vodiča) vrátane jeho podpisu; ii) doby uvedené v odseku 3 druhej zarážke písm. b), c) a d);

b) po ukončení svojej cesty vytlačí informácie týkajúce sa dôb zaznamenaných záznamovým zariadením, zaznamená všetky doby inej práce, pohotovosti a čerpaného odpočinku od doby vyhotovenia výtlačku na začiatku cesty, keď neboli zaznamenané tachografom, a na tomto dokumente vyznačí údaje, ktoré umožnia identifikáciu vodiča (meno, číslo karty vodiča alebo vodičského preukazu vodiča) vrátane podpisu vodiča.

▼B

2. Vodiči sú povinní používať záznamové listy ►M6 alebo kartu vodiča ◄ každý deň, keď jazdia od chvíle, keď prevzali vozidlo. Záznamový list ►M6 alebo karta vodiča ◄ nebudu odobraté pred ukončením dennej pracovnej doby, ak ich odobratie nie je inak schválené. Nijaký záznamový list ►M6 alebo karta vodiča ◄ nesmú byť použité na dlhšie obdobie, než na ktoré boli určené.

▼M11

Keď sa vodič nachádza mimo vozidla a v dôsledku toho nemôže používať zariadenie namontované vo vozidle, časové úseky uvedené v odseku 3 druhej zarážke písm. b), c) a d):

a) v prípade vybavenia vozidla záznamovým zariadením podľa prílohy I sa zapíšu na záznamový list buď ručne, automatickým záznamom, alebo inými prostriedkami, čitateľne a bez znečistenia listu, alebo

b) v prípade vybavenia vozidla záznamovým zariadením podľa prílohy IB sa zapíšu na kartu vodiča pomocou ovládača na manuálne zapisovanie, nachádzajúceho sa na záznamovom zariadení.

Ak je vo vozidle vybavenom záznamovým zariadením podľa prílohy IB viac než jeden vodič, každý vodič zabezpečí, aby bola jeho karta vodiča vložená do správneho slotu tachografu.

▼B

Vodiči upravia v prípade potreby záznamové listy, ak je vo vozidle viac ako jeden vodič, aby informácie uvedené v kapitole II (1) až (3) prílohy I boli zaznamenané na záznamový list vodiča, ktorý práve jazdí.

3. Vodiči:

— zabezpečia, aby čas zaznamenaný na liste súhlasil s oficiálnym časom v štáte registrácie vozidla,

— uvedú do činnosti prepínací mechanizmus umožňujúci, aby nasledujúce časové úseky boli zaznamenané oddelene a zreteľne: — a) pod znakom : doba jazdy; ▼M11 b) „iná práca“ je akákoľvek iná činnosť ako vedenie vozidla, ako je vymedzená v článku 3 písm. a) smernice Európskeho parlamentu a Rady 2002/15/ES z 11. marca 2002 o organizácii pracovnej doby osôb vykonávajúcich mobilné činnosti v cestnej doprave ( 9 ), ako aj každá práca vykonávaná pre rovnakého alebo iného zamestnávateľa v odvetví dopravy alebo mimo neho, a musí sa zaznamenávať pod symbolom ; c) „pohotovosť“, vymedzená v článku 3 písm. b) smernice 2002/15/ES sa musí zaznamenávať pod symbolom ; ▼B d) pod znakom : prestávky v práci a doby denného odpočinku.

▼M11 —————

▼B

5. Každý člen posádky zapíše na svoj záznamový list nasledujúcu informáciu:

a) na začiatok používania listu - svoje priezvisko a krstné meno;

b) dátum a miesto, kde používanie listu začína a dátum a miesto, kde toto používanie končí;

c) registračné číslo každého vozidla, ku ktorému je pridelený, aj na začiatku prvej jazdy zaznamenanej na liste, a potom v prípade zmeny vozidla počas používania listu;

d) údaje počítadla kilometrov: — na začiatku prvej cesty zaznamenanej na liste, — na konci poslednej cesty zaznamenanej na liste, — v prípade zmeny vozidla počas pracovného dňa/údaj na vozidle, ku ktorému bol pridelený a údaj na vozidle, ku ktorému má byť pridelený;

e) čas akejkoľvek zmeny vozidla.

▼M6

5a. Vodič vloží do záznamového zariadenia podľa prílohy IB, symboly štátov, v ktorých začal a skončil svoju dennú pracovnú dobu. Členský štát však môže od vodičov vozidiel vykonávajúcich dopravné činnosti na jeho území požadovať, aby doplnili symbol štátu o podrobnejšie geografické špecifikácie za predpokladu, že členský štát ich oznámil Komisii pred 1. aprílom 1998, a že ich počet nie je väčší než 20.

Vyššie uvedené vložené údaje aktivuje vodič a môžu byť plne manuálne alebo keď je záznamové zariadenie spojené so satelitným systémom určovania polohy, môžu byť automatizované.

▼B

6. ►M6 Záznamové zariadenie definované v prílohe I ◄ bude konštruované tak, aby bolo v prípade potreby pre oprávneného inšpektora možné po otvorení zariadenia prečítať záznamy týkajúce sa 9 hodín predchádzajúcich času kontroly bez trvalého deformovania, poškodenia alebo znečistenia listu.

Okrem toho bude zariadenie konštruované tak, aby bolo možné bez otvorenia skrine overiť, že sa záznamy vykonávajú.

▼M11

7.

a) Ak vodič vedie vozidlo vybavené záznamovým zariadením podľa prílohy I, musí, kedykoľvek o to inšpekčný úradník požiada, predložiť: i) záznamové listy za bežný týždeň a listy použité vodičom v predchádzajúcich 15 dňoch; ii) kartu vodiča, pokiaľ ju má, a iii) každý ručný záznam a výtlačok vytvorený počas bežného týždňa a predchádzajúcich 15 dní, ako to vyžaduje toto nariadenie a nariadenie (ES) č. 561/2006. Od 1. januára 2008 sa však budú doby uvedené v bodoch i) a iii) vzťahovať na bežný deň a predchádzajúcich 28 dní.

b) Ak vodič vedie vozidlo vybavené záznamovým zariadením podľa prílohy IB, musí, kedykoľvek o to inšpekčný úradník požiada, predložiť: i) kartu vodiča, ktorej je držiteľom; ii) každý ručný záznam a výtlačok vytvorený počas bežného týždňa a predchádzajúcich 15 dní, ako to vyžaduje toto nariadenie a nariadenie (ES) č. 561/2006, a iii) záznamové listy zodpovedajúce rovnakému obdobiu, ako je uvedené v predchádzajúcom pododseku, počas ktorého viedol vozidlo vybavené záznamovým zariadením v súlade s prílohou I. Od 1. januára 2008 sa však budú doby uvedené v bode ii) vzťahovať na bežný deň a predchádzajúcich 28 dní.

c) Oprávnený inšpekčný úradník môže skontrolovať dodržiavanie nariadenia (ES) č. 561/2006 analýzou záznamových listov, zobrazených alebo vytlačených údajov, ktoré zaznamenalo záznamové zariadenie alebo karta vodiča, alebo ak to nebude možné, tak analýzou akéhokoľvek podporného dokumentu, ktorý dokazuje nedodržanie ustanovení, ako sa stanovujú v článku 16 ods. 2 a 3.

▼M6

8. Zakazuje sa falšovanie, zatajovanie alebo zničenie dát zaznamenaných na záznamovom liste, uchovávaných v záznamovom zariadení alebo na karte vodiča, alebo výtlačkov záznamového zariadenia ako je definované v prílohe IB. To isté platí pre každú manipuláciu so záznamovým zariadením, záznamovým listom alebo kartou vodiča, ktorých výsledkom môže byť falšovanie, zatajovanie alebo ničenie dát a/alebo informácií. Vo vozidle nesmie byť žiadne zariadenie, ktoré by sa mohlo použiť na tieto účely.

▼B

Článok 16

1. V prípade poruchy alebo chybnej činnosti zariadenia ho dá zamestnávateľ opraviť schváleným montérom alebo dielňou hneď, ako to okolnosti dovolia.

Ak sa vozidlo nemôže vrátiť do prevádzkárne v priebehu jedného týždňa odo dňa poruchy alebo od objavenia chybnej činnosti, vykoná sa oprava cestou.

Opatrenia prijímané členskými štátmi podľa článku 19 môžu dať príslušným orgánom právomoc zakázať používanie vozidla v prípadoch, keď porucha alebo chybná činnosť nebola odstránená, ako je stanovené v predchádzajúcich pododsekoch.

▼M6

2. Pokiaľ je zariadenie neschopné prevádzky alebo pracuje chybne, vodič na záznamový list, listy alebo na dočasný záznam pripojený k záznamovému listu, na ktorom zaznamená dáta umožňujúce jeho identifikáciu (číslo karty vodiča a/alebo číslo vodičského preukazu), vrátane jeho podpisu, zaznačí všetky informácie o rôznych časových úsekoch, ktoré už nie sú správne zaznamenané alebo vytlačené záznamovým zariadením.

Ak je karta vodiča poškodená, znefunkčnená, stratená alebo odcudzená, vodič na konci svojej jazdy vytlačí informáciu týkajúcu sa časového obdobia zaznamenaného záznamovým zariadením, uvedie na tento dokument údaje, ktoré umožňujú jeho identifikáciu (číslo karty vodiča a/alebo meno a/alebo číslo vodičského preukazu) a tento dokument podpíše.

▼M6

3. Ak je karta vodiča poškodená alebo ak je znefunkčnená, vodič ju vráti príslušnému orgánu členského štátu, v ktorom má svoje zvyčajné bydlisko. Krádež karty vodiča oznámi príslušným členského štátu, v ktorom ku krádeži došlo.

Stratu karty vodiča musí oznámiť príslušným orgánom členského štátu, ktorý ju vydal a príslušným orgánom členského štátu, v ktorom má svoje zvyčajné bydlisko, ak ide o dva rôzne štáty.

Vodič môže pokračovať v jazde bez karty vodiča maximálne 15 kalendárnych dní alebo dlhšiu dobu, ak je to potrebné na návrat vozidla do prevádzkových priestorov jeho podniku za predpokladu, že preukáže nemožnosť predloženia alebo používania karty počas tohto obdobia.

Keď orgány členského štátu, v ktorom má vodič svoje zvyčajné bydlisko nie sú tie, ktoré jeho kartu vydali a keď sa od nich žiada obnovenie, náhrada alebo výmena karty vodiča, musia informovať orgány, ktoré vydali starú kartu o presných dôvodoch jej obnovenia, náhrady alebo výmeny.

▼B







KAPITOLA V

Záverečné ustanovenia

▼M6

Článok 17

▼M14

1. Zmeny a doplnenia potrebné na prispôsobenie príloh technickému pokroku a zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 18 ods. 2.

▼M6

2. Technické špecifikácie týkajúce sa nasledovných častí prílohy IB sa rovnakým postupom prijmú čo možno najskôr a podľa možnosti do 1. júla 1998:

a) Kapitola II — d) 17: — zobrazenie a tlač porúch záznamového zariadenia, — d) 18: — zobrazenie a tlač porúch karty vodiča, — d) 21: — zobrazenie a tlač súhrnných správ;

b) Kapitola III — a) 6.3: — normy na ochranu elektroniky vozidla proti elektrickému rušeniu a magnetickým poliam, — a) 6.5: — ochrana (bezpečnosť) celého systému, — c) 1: — výstražné signály oznamujúce vnútornú poruchu záznamového zariadenia, — c) 5: — charakter výstražných signálov, — f): — maximálne tolerancie;

c) Kapitola IV, A: — 4: — normy, — 5: — bezpečnosť, vrátane ochrany dát, — 6: — rozsah teplôt, — 8: — elektrické charakteristiky, — 9: — logická štruktúra karty vodiča, — 10: — funkcie a povely, — 11: — základné súbory informácií; a kapitola IV, B:;

d) kapitola V: tlačiareň a štandardné výtlačky.

▼M14

Článok 18

1. Komisii pomáha výbor.

2. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.

▼B

Článok 19

1. Členské štáty včas a po porade s Komisiou prijmú také zákony, právne predpisy alebo správne opatrenia, potrebné na vykonávanie tohto nariadenia.

Takéto opatrenia majú medzi iným zahŕňať reorganizáciu postupu a prostriedkov vykonávania kontrol dodržiavania zhody s nariadením a pokuty uložené v prípade porušenia.

2. Členské štáty si navzájom pomáhajú pri uplatňovaní tohto nariadenia a pri kontrole jeho dodržiavania.

3. V rámci tejto vzájomnej pomoci si príslušné orgány členských štátov pravidelne posielajú všetky dostupné informácie týkajúce sa:

— porušení tohto nariadenia, ktorých sa dopustili iné osoby, ako sú obyvatelia štátu a akékoľvek pokuty uložené za tieto porušenia,

— pokút uložených členským štátom svojim obyvateľom za takéto porušenie vykonané v iných členských štátoch.

Článok 20

Nariadenie (EHS) č. 1463/70 sa zrušuje.

Článok 3 (1) uvedeného nariadenia sa však do 31. decembra 1989 bude naďalej uplatňovať pre vozidlá a vodičov zamestnaných v pravidelnej medzinárodnej osobnej doprave, pokiaľ vozidlá používané pre takéto služby nie sú vybavené záznamovým zariadením používaným podľa tohto nariadenia.

▼M2

Článok 20a

Toto nariadenie sa nebude uplatňovať pred 1. januárom 1991 na tie vozidlá, ktoré boli registrované na území bývalej NDR pred týmto dátumom.

Toto nariadenie sa nebude uplatňovať pred 1. januárom 1993 na tie vozidlá, ktoré sú používané iba pri operáciách vnútroštátnej dopravy na území Spolkovej republiky Nemecko. Toto nariadenie sa však bude po nadobudnutí účinnosti uplatňovať na vozidlá prepravujúce nebezpečný tovar.

▼B

Článok 21

Toto nariadenie nadobudne účinnosť 29. septembra 1986.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA I

POŽIADAVKY NA KONŠTRUKCIU, TESTOVANIE, MONTÁŽ A KONTROLU

I. DEFINÍCIE

V tejto prílohe:

a) Záznamové zariadenie znamená: zariadenie určené na inštaláciu do cestných vozidiel na automatické alebo poloautomatické ukázanie a zaznamenanie podrobností o pohybe týchto vozidiel a určitých pracovných dobách ich vodičov;

b) Záznamový list znamená: list určený na zachytenie a zapamätanie si zaznamenaných údajov, je umiestnený v záznamovom zariadení a jeho značkové zariadenie vypíše súvislý záznam informácií, ktoré majú byť zaznamenané;

c) Konštanta záznamového zariadenia znamená: numerickú charakteristiku udávajúcu hodnotu vstupnému signálu požadovanému na ukázanie a zaznamenanie ubehnutej vzdialenosti 1 km, táto konštanta musí byť vyjadrená alebo v otáčkach na kilometer (k = … ot/km) alebo v impulzoch na km (k = … imp/km);

d) Charakteristický koeficient vozidla znamená: numerickú charakteristiku udávajúcu hodnotu výstupnému signálu emitovanému časťou vozidla, spájajúcou ju so záznamovým zariadením (vývodný hriadeľ alebo náprava prevodovky), zatiaľ čo vozidlo prejde vzdialenosť jedného nameraného kilometra za normálnych testovacích podmienok (pozri kapitolu VI bod 4 tejto prílohy). Charakteristický koeficient vozidla je vyjadrený alebo v otáčkach na km (w = … ot/km) alebo v impulzoch na km (w = … imp/km);

e) Skutočný obvod pneumatík kolies znamená: priemer vzdialenosti ubehnutých niekoľkými kolesami pohybujúceho sa vozidla (hnacie kolesá) v priebehu jednej úplnej rotácie. Meranie týchto vzdialeností musí byť urobené za normálnych testovacích podmienok (pozri kapitolu VI bod 4 tejto prílohy) a je vyjadrený v tvare 1 = … mm.

II. VŠEOBECNÉ CHARAKTERISTIKY A FUNKCIE ZÁZNAMOVÉHO ZARIADENIA

Zariadenie musí byť schopné zaznamenávať nasledovné:

1. vzdialenosť ubehnutú vozidlom;

2. rýchlosť vozidla;

3. dobu jazdy;

4. iné doby práce alebo použiteľnosti;

5. prestávky v práci a doby denného odpočinku;

6. otvorenie puzdra obsahujúceho záznamový list;

▼M1

7. pre elektronické záznamové zariadenie, ktoré je zariadením fungujúcim na základe signálu prenášaného elektricky zo snímaču rýchlosti a vzdialenosti, akékoľvek prerušenie dodávky prúdu záznamovému zariadeniu presahujúce 100 milisekúnd (okrem osvetlenia), dodávky prúdu snímaču rýchlosti a vzdialenosti a akékoľvek prerušenie signálneho vedenia snímača rýchlosti a vzdialenosti.

▼B

Pre vozidlá používané dvoma vodičmi musí byť zariadenie schopné zaznamenávať súčasne, ale odlišne a na 2 oddelených listoch podrobnosti o dobách uvedených v 3, 4 a 5.

III. KONŠTRUKČNÉ POŽIADAVKY NA ZÁZNAMOVÉ ZARIADENIE

a) Všeobecné body

1. Záznamové zariadenie obsahuje nasledovné: 1.1. Vizuálne prístroje ukazujúce: — ubehnutú vzdialenosť (zapisovač vzdialeností), — rýchlosť (rýchlomer), — čas (hodiny). 1.2. Záznamové prístroje obsahujúce: — zapisovač ubehnutej vzdialenosti, — zapisovač rýchlosti, — jeden alebo viac časových zapisovačov spĺňajúcich požiadavky stanovené v kapitole III c) 4. ▼M1 1.3. Značkovacie zariadenie ukazujúce na záznamovom listejednotlivo: — každé otvorenie púzdra obsahujúceho tento záznam, — pre elektronické záznamové zariadenie, ako je definované v bode 7 kapitoly II, akékoľvek prerušenie dodávky prúdu záznamovému zariadeniu presahujúce 100 milisekúnd (okrem osvetlenia), dokiaľ sa znovu nezapne dodávka prúdu, — pre elektronické záznamové zariadenie, ako je definované v bode 7 kapitoly II, akékoľvek prerušenie dodávky prúdu snímaču rýchlosti a vzdialenosti presahujúce 100 milisekúnd a akékoľvek prerušenie signálneho vedenia snímača rýchlosti a vzdialenosti. ▼B

2. Akékoľvek zahrnutie ďalšieho vybavenia prístrojov do vyššie uvedeného zariadenia, nesmie prekážať správnej činnosti povinných zariadení alebo ich odčítaniu údajov z týchto zariadení. Zariadenie musí byť predložené na schválenie celé s akýmikoľvek doplnkovými prístrojmi.

3. Materiály 3.1. Všetky časti záznamového zariadenia musia byť vyrobené z materiálov s dostatočnou mechanickou pevnosťou a stabilnými elektrickými a magnetickými charakteristikami. 3.2. Akákoľvek modifikácia časti zariadenia alebo charakteru materiálov, použitých na jeho výrobu, musí byť pred použitím vo výrobe predložená na schválenie orgánu, ktorý pre zariadenie udelil typové schválenie.

4. Meranie ubehnutej vzdialenosti Ubehnuté vzdialenosti môžu byť merané a zaznamenané buď tak: — aby zahŕňali pohyb dopredu aj dozadu alebo, — aby zahŕňali len pohyb dopredu. Akékoľvek zaznamenanie spätných pohybov nesmie za nijakých okolností ovplyvniť zreteľnosť a presnosť iných záznamov.

5. Meranie rýchlosti 5.1. Rozsah merania rýchlosti bude taký, ako je stanovené v osvedčení o typovom schválení. 5.2. Vlastná frekvencia a tlmenie meracieho zariadenia musí byť také, aby prístroje ukazujúce a zaznamenávajúce rýchlosť mohli v rozsahu merania sledovať akceleračné zmeny až do 2 m/s2 v hraniciach schválených tolerancií.

6. Meranie času (hodiny) 6.1. Kontrola mechanizmu opätovného nastavenia hodín musí byť umiestnená vo vnútri puzdra obsahujúceho záznamový list, každé otvorenie puzdra musí byť automaticky zaznamenané na záznamovom liste. 6.2. Ak je mechanizmus pohybu dopredu záznamového listu riadený hodinami, musí byť čas, v ktorom hodiny pôjdu správne po úplnom natiahnutí, aspoň o 10 % väčší ako doba zapisovania zodpovedajúca maximálnemu zaťaženiu listu zariadenia.

7. Osvetlenie a ochrana 7.1. Vizuálne prístroje zariadenia musia byť vybavené vhodným neoslňujúcim osvetlením. 7.2. Pre bežné podmienky používania musia byť všetky vnútorné časti zariadenia chránené voči vlhkosti a prachu. Okrem toho musia byť odolné proti zásahom pomocou zaplombovaných krytov.

b) Vizuálne prístroje

1. Indikátor ubehnutej vzdialenosti (záznamový prístroj vzdialenosti)

1.1. Hodnota najmenšieho odstupňovania na prístroji ukazujúcom ubehnutú vzdialenosť musí byť 0,1 km. Čísla ukazujúce hektometre musia byť jasne odlišné od tých, ktoré ukazujú celé kilometre.

1.2. Čísla na záznamovom prístroji vzdialenosti musia byť jasne čitateľné a musia mať výšku aspoň 4 mm.

1.3. Záznamový prístroj vzdialenosti musí byť schopný ukazovať aspoň do 99999,9 km.

2. Rýchlomery (tachometre)

2.1. V rozsahu merania musí byť rýchlostná škála jednotne odstupňovaná po 1, 2, 5 alebo 10 km/h. Hodnota odstupňovania rýchlosti (priestor medzi 2 následnými značkami) nesmie presahovať 10 % maximálnej rýchlosti ukázanej na stupnici.

2.2. Rozsah naznačený mimo meraného potrebného rozsahu nemusí byť označený číslami.

2.3. Dĺžka každého intervalu na stupnici predstavujúca rozdiel rýchlosti 10 km/h nesmie byť menšia ako 10 mm.

2.4. Na indikátore s ihlou vzdialenosti medzi ihlou a čelom prístroja nesmie presahovať 3 mm.

3. Ukazovateľ času (hodiny)

Ukazovateľ času musí byť viditeľný zvonku prístroja a musí poskytovať jasný, jednoduchý a jednoznačný údaj.

c) Záznamové prístroje

1. Všeobecné body

1.1. Všetky zariadenia, s akoukoľvek formou záznamového listu (pás alebo disk), musia byť vybavené značkou umožňujúcou správne vloženie záznamového listu, aby sa takýmto spôsobom zabezpečilo, že čas ukazovaný hodinami a značenie času na liste si budú navzájom zodpovedať.

1.2. Mechanizmus pohybujúci záznamovým listom musí byť taký, aby sa zabezpečilo, že sa záznamový list bude pohybovať bez vôle a bude sa môcť voľne vkladať a vyberať.

1.3. Pri záznamových listoch vo forme disku musí byť zariadenie na pohyb dopredu riadené mechanizmom hodín. V tomto prípade rotačný pohyb záznamu musí byť plynulý a rovnomerný s minimálnou rýchlosťou 7 mm/h, meranou na vnútornej strane kruhu označujúceho okraj oblasti registrácie rýchlosti. Pri zariadení pásového typu, kde je pohyb záznamov dopredu riadený hodinovým mechanizmom, musí byť rýchlosť priamočiareho pohybu dopredu aspoň 10 mm/h.

1.4. Zapisovanie ubehnutej vzdialenosti, rýchlosti vozidla a akéhokoľvek otvorenia puzdra obsahujúceho záznamový list alebo listy musí byť automatické.

2. Zapisovanie ubehnutej vzdialenosti

2.1. Každý kilometer ubehnutej vzdialenosti musí byť na zázname znázornený zmenou aspoň o 1 mm na príslušnej súradnici.

2.2. Dokonca aj pri rýchlostiach dosahujúcich hornú hranicu rozsahu merania musí byť záznam vzdialenosti zreteľne čitateľný.

3. Zapisovanie rýchlosti

3.1. Pri akejkoľvek forme záznamového listu sa dotykový hrot zapisujúci rýchlosť musí pohybovať v priamke a v pravých uhloch na smer pohybu záznamového listu. Pohyb dotykového hrotu môže však byť aj krivočiary za predpokladu, že sú splnené tieto podmienky: — stopa zakreslená dotykovým hrotom musí byť kolmá na priemerný obvod (v prípade záznamov vo forme disku) alebo na os (v prípade záznamov vo forme pásu) v oblasti vyhradenej na zapisovanie rýchlosti, — pomer medzi polomerom zakrivenia stopy zakreslenej dotykovým hrotom a šírkou oblasti vyhradenej pre zapisovanie rýchlosti nesmie byť menší než 2,4 k l, pri akejkoľvek forme záznamového listu, — značky na časovom meradle musia prechádzať oblasť záznamu v krivke s rovnakým polomerom, ako má stopa zakreslená dotykovým hrotom. Intervaly medzi značkami na časovom meradle musia predstavovať dobu nepresahujúcu 1 hodinu.

3.2. Každá zmena v rýchlosti 10 km/h musí byť znázornená na zázname pomocou zmeny aspoň 1,5 mm na príslušnej súradnici.

4. Čas zaznamenávania

▼M1

4.1. Záznamové zariadenie musí byť konštruované tak, aby bolo možné dobu jazdy vždy zaznamenať automaticky a umožniť, kde je nevyhnutné, spínacím zariadením automaticky a oddelene zaznamenávať ostatné časové doby, ako sú označené v článku 15 (3), druhá zarážka b), c) a d) nariadenia.

▼B

4.2. Z charakteristík stôp, ich vzájomných polôh a v prípade potreby zo znakov stanovených v článku 15 nariadenia musí byť možné zreteľne rozlíšiť rôzne časové úseky. Rôzne časové doby by mali byť navzájom odlišné na zázname podľa rozdielov v hrúbke príslušných stôp alebo akýmkoľvek iným systémom s aspoň rovnakou účinnosťou z hľadiska čitateľnosti a jednoduchosti interpretácie záznamu.

4.3. V prípade vozidiel s posádkou zloženou z viac ako jedného vodiča, sa musí zapisovanie stanovené v bode 4.1 robiť na dvoch oddelených listoch, z ktorých každý bude pridelený jednému vodičovi. V tomto prípade pohyb jednotlivých listov dopredu musí byť ovplyvňovaný alebo jedným mechanizmom, alebo oddelenými synchronizovanými mechanizmami.

d) Uzamykacie zariadenie

1. Puzdro obsahujúce záznamový list alebo listy a riadenie mechanizmu pre opätovné nastavenie hodín musí byť zabezpečené zámkou.

2. Každé otvorenie puzdra obsahujúceho záznamový list alebo listy a riadenie mechanizmu pre opätovné nastavenie hodín musí byť automaticky zaznamenané na záznam alebo záznamy.

e) Značky

1. Na čelnej strane zariadenia musia byť tieto značky: — tesne pri symbole znázornenom záznamovým zariadením vzdialenosti, jednotka merania vzdialenosti, označená skratkou „km“, — blízko stupnice rýchlosti, značka „km/h“, — rozsah merania rýchlomeru vo forme „Vmin … km/h, Vmax … km/h“. Táto značka nie je potrebná, ak je znázornená na popisnej doske zariadenia. Tieto požiadavky sa však neuplatňujú na záznamové zariadenia schválené pred 10. augustom 1970.

2. Popisná doska musí byť zabudovaná do zariadenia a musia na nej byť nasledujúce značky, ktoré musia byť viditeľné na zariadení po inštalovaní: — meno a adresa výrobcu zariadenia, — číslo výrobcu a rok výroby, — schvaľovacia značka pre typ zariadenia, — konštanta zariadenia v tvare „k = … ot/km“ alebo „k = … imp/km“, — voliteľne, rozsah merania rýchlosti vo forme určenej v bode 1, — ak by citlivosť prístroja na uhol sklonu mohla ovplyvniť údaje poskytované prístrojom za hranice povolených tolerancií, povolený uhol vyjadrený ako: — — kde je uhol α meraný z horizontálnej polohy čelnej strany (správne upevnenej) zariadenia, na ktorý je prístroj kalibrovaný, zatiaľ čo β a γ predstavujú v poradí povolené horné a dolné odchýlky od uhla kalibrovania.

f) Maximálne tolerancie (vizuálne a záznamové prístroje)

1. Na testovacom stave pred inštaláciou: a) ubehnutá vzdialenosť: 1 % viac alebo menej ako skutočná vzdialenosť, keď je táto vzdialenosť aspoň 1 kilometer; b) rýchlosť: o 3 km/h viac alebo menej ako skutočná rýchlosť; c) čas: ± 2 minúty za deň, maximálne 10 minút za sedem dní v prípadoch, keď doba chodu hodín po natiahnutí nie je menšia ako tento čas.

2. Pri inštalácii: a) ubehnutá vzdialenosť: 2 % viac alebo menej ako skutočná vzdialenosť, kde táto vzdialenosť je aspoň 1 km; b) rýchlosť: o 4 km/h viac alebo menej ako je skutočná rýchlosť; c) čas: ± dve minúty za deň, alebo ± 10 minút za sedem dní.

3. Pri použití: a) ubehnutá vzdialenosť: o 4 % viac alebo menej ako reálna vzdialenosť, kde táto vzdialenosť je aspoň 1 km; b) rýchlosť: o 6 km/h viac alebo menej ako skutočná rýchlosť; c) čas: ± dve minúty za deň, alebo ± 10 minút za sedem dní.

4. Maximálne tolerancie stanovené v bodoch 1, 2 a 3 sú platné pre teploty medzi 0 °C a 40 °C, teploty sú snímané v tesnej blízkosti zariadenia.

5. Meranie maximálnych tolerancií stanovených v bodoch 2 a 3 sa realizuje za podmienok stanovených v kapitole VI.

IV. ZÁZNAMOVÉ LISTY

a) Všeobecné body

1. Záznamový list musí byť taký, aby nebránil normálnemu fungovaniu prístroja a aby záznamy, ktoré obsahujú, boli neodstrániteľné a ľahko čitateľné a identifikovateľné. Záznamové listy si musia zachovať svoje rozmery a akékoľvek zápisy, ktoré sú na nich, za normálnych podmienok vlhkosti a teploty. Okrem toho musí byť možné písať záznamy bez toho, aby sa poškodili a bez ovplyvnenia čitateľnosti záznamov, informácií uvedených v článku 15 (5) nariadenia. Za normálnych skladovacích podmienok musia záznamy zostať čitateľné aspoň 1 rok.

2. Minimálna záznamová schopnosť listov bez ohľadu na ich tvar musí byť 24 hodín. Ak je niekoľko diskov spojených dohromady s cieľom zvýšenia plynulej záznamovej kapacity, ktorá sa môže dosiahnuť bez zasahovania personálu, musia byť spoje medzi rôznymi diskami urobené tak, aby nedošlo k prerušeniam alebo k presahom pri zapisovaní záznamov v bode prechodu z jedného disku do druhého.

b) Záznamové oblasti a ich odstupňovanie

1. Záznamové listy majú obsahovať tieto záznamové oblasti: — oblasť výlučne vyhradenú pre údaje týkajúce sa rýchlosti, — oblasť výlučne vyhradenú pre údaje týkajúce sa ubehnutej vzdialenosti, — jedna alebo viac oblasti pre údaje týkajúce sa jazdnej doby, iných pracovných dôb a použiteľné aj na prestávky v práci a odpočinkové doby pre vodičov.

2. Oblasť pre zaznamenávanie rýchlosti musí byť rozdelená na úseky 20 km za hodinu alebo menej. Rýchlosť zodpovedajúca každej značke na stupnici musí byť oproti značke vypísaná číslicou. V tejto oblasti musí byť aspoň raz znázornený symbol „km/h“. Posledná značka na stupnici sa musí zhodovať s hornou hranicou rozsahu merania.

3. Oblasť pre zaznamenávanie ubehnutej vzdialenosti musí byť stanovená tak, aby sa bez problémov mohol odčítať počet ubehnutých km.

4. Oblasť alebo oblasti vyhradené pre zaznamenávanie časov spomínaných v bode 1 musia byť označené tak, aby sa dali zreteľne rozlíšiť rôzne časové úseky.

c) Informácie, ktoré majú byť vytlačené na záznamových listoch

Na každom liste musia byť strojom (tlačeným písmom) napísané tieto informácie:

— meno a adresa alebo obchodný názov výrobcu,

— schvaľovacia značka pre model listu,

— schvaľovacia značka pre typ alebo typy zariadení, v ktorých sa list môže použiť,

— horná hranica rozsahu merania rýchlosti, tlačeným písmom vypísaná v kilometroch za hodinu.

Pri minimálnych ďalších požiadavkách každý záznam musí mať v tlačenej forme časovú mieru odstupňovanú tak, aby sa čas dal čítať priamo v 15-minútových intervaloch, pričom sa bez ťažkosti môže určiť každý 5-minútový interval.

d) Voľný priestor pre ručne písané poznámky

Na záznamoch musí byť ponechaný voľný priestor, aby vodiči mohli zapísať minimálne tieto údaje:

— priezvisko a rodné meno vodiča,

— dátum a miesto, kde používanie záznamu začína a dátum a miesto, kde končí,

— registračné číslo alebo čísla vozidla alebo vozidiel, na ktoré je vodič pridelený počas používania záznamu,

— údaje z počítača kilometrov z vozidla alebo vozidiel, na ktoré je vodič pridelený počas používania záznamu,

— čas, v ktorom sa uskutoční nejaká zmena vozidla.

V. MONTÁŽ ZÁZNAMOVÉHO ZARIADENIA

1. Záznamové zariadenie musí byť vo vozidle umiestnené tak, aby mal vodič jasný výhľad zo svojho sedadla na rýchlomer, ukazovateľ vzdialenosti a hodiny, pričom súčasne všetky časti týchto prístrojov, vrátane hnacích častí, sú chránené voči náhodnému poškodeniu.

2. Musí byť možné prispôsobenie konštanty záznamového zariadenia charakteristickému koeficientu vozidla pomocou vhodného zariadenia, známeho ako adaptér. Vozidlá s 2 alebo viacerými pomermi zadných náprav musia byť vybavené spínačom, aby tieto rôzne pomery mohli byť automaticky zosúladené s pomerom, na ktorý bolo zariadenie vo vozidle adaptované.

3. Po prekontrolovaní zariadenia pri inštalácii bude vo vozidle vedľa prístroja alebo priamo na ňom pripevnená inštalačná doska a to tak, aby bola jasne viditeľná. Po každej kontrole schváleným montérom alebo dielňou požadujúcou zmenu v nastavení samotnej inštalácie musí byť na miesto predošlej dosky pripevnená nová doska. Táto doska musí uvádzať aspoň tieto údaje: — meno, adresu alebo obchodný názov schváleného montéra alebo dielne, — charakteristický koeficient vozidla vo forme „w = … ot/km“ alebo „w = … imp/km“, — skutočný obvod pneumatík kolies vo forme „1 = … mm“, — dátumy, keď bol určený charakteristický koeficient vozidla a skutočný nameraný obvod pneumatík kolies.

4. Zaplombovanie Zaplombované musia byť tieto časti: a) inštalačná doska, pokiaľ nie je pripevnená tak, aby nemohla byť odstránená bez poškodenia značiek, ktoré sú na nej; b) obe strany spoja medzi záznamovým zariadením samotným a vozidlom; c) samotný adaptér a bod jeho vstupu do obvodu; d) spínací mechanizmus pre vozidlá s 2 alebo viacerými nápravami; e) spoje pripájajúce adaptér a spínač k ostatnému zariadeniu; f) obaly požadované podľa kapitoly III a) 7.2; ▼M3 g) kryt umožňujúci prístup k prostriedkom prispôsobujúcim konštanty záznamového zariadenia k charakteristickému koeficientu vozidla. ▼B V jednotlivých prípadoch môžu byť požadované ďalšie plomby na schválenie typu zariadenia a poznámky o umiestnení týchto plomb musia byť urobené na osvedčení o tomto schválení. ►M3 Plomby uvedené pod písm. b), c) a e) je povolené odstrániť: — v naliehavom prípade, — pri inštalácii, úprave alebo oprave zariadenia obmedzujúceho rýchlosť, alebo zariadenia, ktoré prispieva k bezpečnosti na ceste, za predpokladu, že záznamové zariadenie udržuje funkčnú spoľahlivosť a správnosť a je znovu zaplombované schváleným montérom alebo dielňou bezodkladne po inštalácii zariadenia obmedzujúceho rýchlosť alebo iného zariadenia, ktoré prispieva k bezpečnosti na ceste, alebo v priebehu siedmich dní v ostatných prípadoch ◄ ; v prípade, že sa tieto plomby porušia, musí byť pripravené písomné vyjadrenie udávajúce dôvody pre takéto konanie a musia byť k dispozícii príslušnému orgánu.

▼M4

5. Káble spájajúce záznamové zariadenie s prenášačom impulzov musia byť chránené nehrdzavejúcim púzdrom, súvisle pokrytým plastickou hmotou s oblúkovitými koncovkami s výnimkou prípadov, u ktorých je zaručená ekvivalentná ochrana pred manipuláciou inými prostriedkami (napríklad elektronickým monitorovaním ako je signálne zakódovanie), schopnými odhaliť prítomnosť akéhokoľvek zariadenia, ktoré nie je nevyhnutné pre správnu prevádzku záznamového zariadenia, a ktorého účelom je zabrániť presnej prevádzke záznamového zariadenia pomocou skratu alebo prerušenia alebo modifikáciou elektronických údajov snímača rýchlosti alebo snímača vzdialenosti. Spoj zahrnutý v zaplombovaných spojeniach sa považuje za súvislý v zmysle tohto nariadenia. Vyššie uvedené elektronické monitorovanie sa môže nahradiť elektronickým kontrolným zariadením, ktoré zabezpečí, že záznamové zariadenie je schopné zaznamenať akýkoľvek pohyb vozidla, nezávisle od signálu snímača rýchlosti alebo vzdialenosti. ▼M5 Na účely tohto bodu vozidlami kategórie M 1 a N 1 sú tie vozidlá, ktoré sú definované v časti A prílohy II k smernici Rady 70/156/EHS ( 10 ). U týchto vozidiel, ktoré sú vybavené tachografmi v súlade s nariadením a nie sú konštruované na inštalovanie pancierových káblov medzi senzormi vzdialenosti a rýchlosti a záznamovým zariadením, sa namontuje adaptér čo možno najbližšie k senzorom vzdialenosti a rýchlosti. Pancierové káble sa namontujú od adaptéra k záznamovému zariadeniu.

▼B

VI. KONTROLY A PREHLIADKY

Členské štáty menujú organizácie, ktoré budú vykonávať kontroly a prehliadky.

1. Osvedčenia na nové alebo opravené prístroje

Každé jednotlivé zariadenie, či už je nové alebo opravené, sa overí s ohľadom na jeho správnu činnosť a presnosť jeho údajov a záznamov v rámci limitov stanovených v kapitole III f) 1 a zaplombuje v súlade s kapitolou V (4) f).

Na tento účel si členské štáty môžu vyhradiť úvodné overenie, skladajúce sa z kontroly a potvrdenia o zhode nového alebo opraveného zariadenia s typovo schváleným modelom a/alebo s požiadavkami nariadenia a jeho príloh alebo môžu poveriť týmto osvedčovaním výrobcov alebo ich zmocnených zástupcov.

2. Montáž

Po pripevnení vo vozidle musí zariadenie a celá inštalácia vyhovovať opatreniam týkajúcim sa maximálnych tolerancií stanovených v kapitole III f) 2.

Kontrolné testy vykoná schválený montér alebo dielňa na vlastnú zodpovednosť.

3. Periodické prehliadky

a) Periodické prehliadky zariadenia inštalovaného vo vozidle sa uskutočnia aspoň každé dva roky a môžu sa vykonať zároveň s testami spôsobilosti vozidiel pre prevádzku na cestách. Tieto prehliadky majú zahŕňať nasledujúce kontroly: — či zariadenie správne pracuje, — či zariadenie má typovú schvaľovaciu značku, — či je pripevnená inštalačná doska, — či sú plomby na zariadení a iných častiach inštalácie neporušené, — skutočný obvod pneumatík.

b) Prehliadka na zabezpečenie zhody s ustanovením kapitoly III f) 3 o maximálnych toleranciách pri používaní sa uskutoční aspoň raz za každých šesť rokov, hoci každý členský štát si môže vyhradiť kratší interval alebo takúto prehliadku vozidiel registrovaných na jeho území. Takáto prehliadka musí zahŕňať výmenu inštalačnej dosky.

4. Meranie chýb

Meranie chýb pri inštalácii a počas používania sa uskutoční za nasledovných podmienok, ktoré majú byť považované za súčasť štandardných testovacích podmienok:

— nezaťažené vozidlo, pri normálnej prevádzke,

— tlak vzduchu v pneumatikách v súlade s pokynmi výrobcu,

— opotrebovanie pneumatík v rámci limitov povolených vnútroštátnym právnym predpisom,

— pohyb vozidla: vozidlo poháňané vlastným motorom sa musí pohybovať v priamke a na rovnom povrchu rýchlosťou 50 ± 5 km/h; test sa môže urobiť aj na vhodnom testovacom povrchu za predpokladu, že má porovnateľnú presnosť.

▼M8









PRÍLOHA I B

POŽIADAVKY NA KONŠTRUKCIU, SKÚŠANIE, MONTÁŽ A KONTROLU

OBSAH I. DEFINÍCIE … II. VŠEOBECNÉ CHARAKTERISTIKY A FUNKCIE ZÁZNAMOVÉHO ZARIADENIA … 1. Všeobecné charakteristiky … 2. Funkcie … 3. Prevádzkové režimy … 4. Bezpečnosť … III. KONŠTRUKČNÉ A FUNKČNÉ POŽIADAVKY NA ZÁZNAMOVÉ ZARIADENIE … 1. Monitorovanie vkladania a vyberania kariet … 2. Meranie rýchlosti a vzdialenosti … 2.1. Meranie prejdenej vzdialenosti … 2.2. Meranie rýchlosti … 3. Meranie času … 4. Monitorovanie činností vodiča … 5. Monitorovanie stavu vedenia vozidla … 6. Manuálne zápisy vodiča … 6.1. Zápisy o mieste, kde denný pracovný čas začína alebo končí … 6.2. Manuálne zápisy o činnostiach vodiča … 6.3. Zápisy špecifických podmienok … 7. Podnikové blokovanie … 8. Monitorovanie kontrolných činností … 9. Zistenie udalostí alebo porúch … 9.1. „Vloženie neplatnej karty“ … 9.2. „Sporná karta“ … 9.3. „Časové prekrývanie“ … 9.4. „Vedenie bez príslušnej karty“ … 9.5. „Vloženie karty počas vedenia“ … 9.6. „Nesprávne uzavretá posledná relácia karty“ … 9.7. „Prekročenie rýchlosti“ … 9.8. „Prerušenie napájania“ … 9.9. „Pohybová dátová chyba“ … 9.10. „Pokus o narušenie bezpečnosti“ … 9.11. „Chybná funkcia karty“ … 9.12. „Záznamové zariadenie“ … 10. Zabudované skúšky a automatické skúšky … 11. Čítanie z dátovej pamäte … 12. Zaznamenávanie a uloženie v dátovej pamäti … 12.1. Identifikačné dáta zariadenia … 12.1.1. Identifikačné dáta jednotky vozidla … 12.1.2. Identifikačné dáta snímača pohybu … 12.2. Bezpečnostné prvky … 12.3. Dáta o vložení a vybratí karty vodiča … 12.4. Dáta o činnosti vodiča … 12.5. Miesta, kde denný pracovný čas začína alebo končí … 12.6. Dáta o stave kilometrov … 12.7. Podrobné dáta o rýchlosti … 12.8. Dáta o udalostiach … 12.9. Dáta o poruchách … 12.10. Kalibračné dáta … 12.11. Dáta nastavenia času … 12.12. Dáta o kontrolnej činnosti … 12.13. Dáta o podnikovom blokovaní … 12.14. Dáta o činnosti sťahovania … 12.15. Dáta o špecifických podmienkach … 13. Čítanie z tachografových kariet … 14. Zaznamenávanie a uloženie na tachografovej karte … 15. Zobrazovanie … 15.1 Štandardný displej … 15.2. Výstražný displej … 15.3. Prístup k menu … 15.4. Iné displeje … 16. Tlač … 17. Výstraha … 18. Sťahovanie dát do vonkajších médií … 19. Výstupné dáta pre doplnkové vonkajšie zariadenia … 20. Kalibrácia … 21. Nastavenie času … 22. Výkonnostné charakteristiky … 23. Materiály … 24. Označovanie … IV. KONŠTRUKČNÉ A FUNKČNÉ POŽIADAVKY NA TACHOGRAFOVÉ KARTY … 1. Viditeľné dáta … 2. Bezpečnosť … 3. Normy … 4. Environmentálne a elektrické špecifikácie … 5. Uloženie dát … 5.1. Identifikačné a bezpečnostné dáta karty … 5.1.1. Identifikácia použitia … 5.1.2. Identifikácia čipu … 5.1.3. Identifikácia IO (integrovaných obvodov) karty … 5.1.4. Bezpečnostné prvky … 5.2. Karta vodiča … 5.2.1. Identifikácia karty … 5.2.2. Identifikácia držiteľa karty … 5.2.3. Informácie o vodičskom preukaze … 5.2.4. Dáta o použitom vozidle … 5.2.5. Dáta o činnosti vodiča … 5.2.6. Miesta, kde denný pracovný čas začína alebo končí … 5.2.7. Dáta o udalostiach … 5.2.8. Dáta o poruchách … 5.2.9. Dáta o kontrolnej činnosti … 5.2.10. Dáta o relácii karty … 5.2.11. Dáta o špecifických podmienkach … 5.3. Dielenská karta … 5.3.1. Bezpečnostné prvky … 5.3.2. Identifikácia karty … 5.3.3. Identifikácia držiteľa karty … 5.3.4. Dáta o použitom vozidle … 5.3.5. Dáta o činnosti vodiča … 5.3.6. Dáta o začiatku alebo konci denného pracovného času … 5.3.7. Dáta o udalostiach a poruchách … 5.3.8. Dáta o kontrolnej činnosti … 5.3.9. Dáta o kalibrácii a časovom nastavení … 5.3.10. Dáta o špecifických podmienkach … 5.4. Kontrolná karta … 5.4.1. Identifikácia karty … 5.4.2. Identifikácia držiteľa karty … 5.4.3. Dáta o kontrolnej činnosti … 5.5. Podniková karta … 5.5.1. Identifikácia karty … 5.5.2. Identifikácia držiteľa karty … 5.5.3. Dáta o činnosti podniku … V. MONTÁŽ ZÁZNAMOVÉHO ZARIADENIA … 1. Montáž … 2. Montážny štítok … 3. Zaplombovanie … VI. SKÚŠKY, KONTROLY A OPRAVY … 1. Schvaľovanie montérov a dielní … 2. Kontrola nových alebo opravených prístrojov … 3. Kontrola montáže … 4. Pravidelné prehliadky … 5. Meranie chýb … 6. Opravy … VII. VYDANIE KARTY … VIII. TYPOVÉ SCHVÁLENIE ZÁZNAMOVÉHO ZARIADENIA A TACHOGRAFOVÝCH KARIET … 1. Všeobecné body … 2. Bezpečnostné osvedčenie … 3. Funkčné osvedčenie … 4. Osvedčenie o interoperabilite … 5. Osvedčenie o typovom schválení … 6. Výnimočný postup: prvé skúšky interoperability … Doplnok 1. Slovník dát Doplnok 2. Špecifikácia tachografových kariet Doplnok 3. Piktogramy Doplnok 4. Výpisy Doplnok 5. Displej Doplnok 6. Vonkajšie rozhrania Doplnok 7. Protokoly o sťahovaní dát Doplnok 8. Kalibračný protokol Doplnok 9. TYPOVÉ SCHVÁLENIE - ZOZNAM MINIMÁLNE POŽADOVANÝCH SKÚŠOK Doplnok 10. VŠEOBECNÉ BEZPEČNOSTNÉ POŽIADAVKY Doplnok 11. SPOLOČNÉ BEZPEČNOSTNÉ MECHANIZMY Dodatok 12. ADAPTÉR PRE VOZIDLÁ KATEGÓRIÍ M1 A N1

I. DEFINÍCIE

V tejto prílohe:

a) „aktivácia“ znamená : fázu, v ktorej sa záznamové zariadenie stáva plne funkčným a plní všetky funkcie vrátane bezpečnostných funkcií; Aktivovanie záznamového zariadenia si vyžaduje použitie dielenskej karty a vloženie jej PIN kódu;

b) „autentifikácia“ znamená : funkciu určenú na určenie a overenie totožnosti;

c) „autenticita“ znamená : vlastnosť, že informácia prichádza od účastníka, ktorého totožnosť sa môže overiť;

d) „zabudovaná skúška (BIT)“ znamená : skúšky, ktoré sa vykonávajú na požiadanie, spustené operátorom alebo vonkajším zariadením;

e) „kalendárny deň“ znamená : deň od 00.00 hodín do 24.00 hodím. Všetky kalendárne dni vzťahujúce sa na UTC čas (koordinovaný svetový čas);

▼M15

f) „kalibrácia“ znamená : aktualizácia alebo potvrdenie parametrov vozidla uložených v dátovej pamäti. Parametre vozidla zahŕňajú identifikáciu vozidla (VIN, VRN a členský štát registrácie) a charakteristiky vozidla (w, k, l, rozmer pneumatík, nastavenie zariadenia obmedzujúceho rýchlosť (ak je), aktuálny UTC čas, aktuálny stav počítadla kilometrov); Každá aktualizácia alebo potvrdenie UTC času sa považuje iba za nastavenie času a nie za kalibráciu pod podmienkou, že nie je v rozpore s požiadavkou 256. kalibrovanie záznamového zariadenia si vyžaduje použitie dielenskej karty;

▼M8

g) „číslo karty“ znamená : 16 alfanumerických znakov, ktoré jednoznačne identifikujú tachografovú kartu v členskom štáte. Číslo karty (prípadne) obsahuje poradový index, index náhrady a index obnovy; karta je preto jednoznačne identifikovaná kódom vydávajúceho členského štátu a číslom karty;

h) „poradový index karty“ znamená : 14 miestny alfanumerický znak čísla karty, ktorý sa používa na rozlíšenie rôznych kariet vydaných spoločnosti alebo orgánu, ktorému sa môže vydať niekoľko tachografových kariet. Spoločnosť alebo orgán je jednoznačne identifikovaný prvými 13 znakmi čísla karty;

i) „index obnovy karty“ znamená : 16 miestny alfanumerický znak čísla karty, ktorý zvýši vždy pri obnove karty;

j) „index náhrady karty“ znamená : 15 miestny alfanumerický znak čísla karty, ktorý zvýši vždy pri náhrade karty;

k) „charakteristický koeficient vozidla“ znamená : numerickú veličinu, udávajúcu hodnotu výstupného signálu emitovaného časťou vozidla, ktorá ho spája so záznamovým zariadením (výstupný hriadeľ prevodovky alebo náprava) zatiaľ čo vozidlo prejde vzdialenosť jedného kilometra za štandardných skúšobných podmienok (pozri kapitolu VI(5)). Charakteristický koeficient je vyjadrený v impulzoch na kilometer (w = … imp/km);

▼M15

l) „podniková karta“ znamená : tachografovú kartu vydanú orgánmi členského štátu vlastníkovi alebo držiteľovi vozidiel vybavených záznamovým zariadením; Podniková karta identifikuje podnik a umožňuje zobrazovanie, sťahovanie a tlač dát uložených v záznamovom zariadení, ktoré bolo týmto podnikom zablokované, alebo ktoré nebolo zablokované žiadnym podnikom;

▼M8

m) „konštanta záznamového zariadenia“ znamená : numerickú veličinu udávajúcu hodnotu vstupného signálu potrebnú na zobrazenie a zaznamenanie prejdenej vzdialenosti 1 km; táto konštanta sa vyjadruje v impulzoch na kilometer (k = … imp/km);

n) „nepretržitý čas vedenia“ počítaný v záznamovom zariadení ako ( 11 ) : nepretržitý čas vedenia vypočítaný ako súčet aktuálnych časov vedenia konkrétneho vodiča, od konca jeho posledného časového úseku POHOTOVOSTI alebo PRESTÁVKY/ODPOČINKU alebo NEZNÁMEHO času ( 12 ) 45 alebo viac minút (tento časový úsek môže byť rozdelený na niekoľko 15-minútových alebo dlhších intervalov). Výpočty podľa potreby berú do úvahy doterajšie činnosti uložené na karte vodiča. Keď vodič nevložil svoju kartu, výpočty vychádzajú z uložených dát zaznamenaných do času, kedy nebola vložená karta a vzťahujúcich sa k príslušnému slotu;

o) „kontrolná karta“ znamená : tachografovú kartu, ktorú vnútroštátnemu príslušnému kontrolnému orgánu vydali orgány členského štátu; kontrolná karta identifikuje kontrolný orgán a prípadne kontrolóra a umožňuje získať prístup k dátam uloženým v dátovej pamäti alebo na karte vodiča formou čítania, tlače alebo sťahovania;

p) „kumulovaný čas prestávok“ sa počíta v záznamovom zariadení ako (12) : kumulovaný čas prestávky z času vedenia sa vypočíta ako súčet aktuálnych časov POHOTOVOSTI alebo PRESTÁVKY/ODPOČINKU alebo NEZNÁMEHO času (12) 15 alebo viac minút pre konkrétneho vodiča od konca jeho posledného časového úseku POHOTOVOSTI alebo PRESTÁVKY/ODPOČINKU alebo NEZNÁMEHO (12) času 45 alebo viac minút (tento časový úsek môže byť rozdelený na niekoľko 15-minútových alebo dlhších intervalov). Výpočty podľa potreby berú do úvahy doterajšie činnosti uložené na karte vodiča. Neznáme časové úseky s negatívnou dobou trvania (začiatok neznámého časového úseku > koniec neznámeho časového úseku) z dôvodu časového prekrývania medzi dvoma rôznymi záznamovými zariadeniami, sa pri výpočte neberú do úvahy. Keď vodič nevložil svoju kartu, výpočty vychádzajú z uložených dát zaznamenaných do času, kedy nebola vložená karta a vzťahujúcich sa k príslušnému slotu;

q) „dátová pamäť“ znamená : elektronické pamäťové dátové zariadenie zabudované do záznamového zariadenia;

r) „digitálny podpis“ znamená : dáta pripojené k bloku dát alebo kryptografická transformácia bloku dát, ktorá umožňuje príjemcovi bloku dát overiť si hodnovernosť a integritu bloku dát;

▼M15

s) „sťahovanie“ znamená : kopírovanie, spolu s digitálnym podpisom, časti alebo úplnej sady dát uložených v dátovej pamäti vozidla alebo v pamäti tachografovej karty, pri ktorej sú tieto dáta potrebné na zistenie súladu s ustanoveniami podľa nariadenia (ES) č. 561/2006. Výrobcovia digitálnych tachografových jednotiek vo vozidle a výrobcovia zariadenia určeného na sťahovanie dátových súborov prijmú všetky primerané opatrenia a zabezpečia, aby sťahovanie týchto údajov spôsobovalo dopravným podnikom alebo vodičom čo najmenšie časové straty. Sťahovaním sa nesmú meniť alebo vymazať žiadne uložené dáta. Sťahovanie súboru s podrobnými dátami o rýchlosti nemusí byť potrebné na určenie súladu s nariadením (ES) č. 561/2006, ale môže sa použiť na iné účely ako vyšetrovanie nehody;

▼M8

t) „karta vodiča“ znamená : tachografovú kartu vydanú vodičovi orgánmi členského štátu; karta vodiča identifikuje vodiča a umožňuje uloženie dát o činnosti vodiča;

u) „účinný obvod pneumatík kolies“ znamená : priemernú hodnotu vzdialeností prejdených každým z kolies poháňajúcich vozidlo (hnacie kolesá) v priebehu jednej úplnej otáčky. Meranie týchto vzdialeností sa vykoná podľa štandardných skúšobných podmienok (kapitola VI/5)) a vyjadrí sa vo forme „l = … mm“. Výrobcovia vozidiel môžu nahradiť meranie týchto vzdialeností teoretickým výpočtom, ktorý berie do úvahy rozloženie hmotnosti na nápravy nenaloženého vozidla v normálnom pohotovostnom stave ( 13 ). Metódu takéhoto teoretického výpočtu schváli príslušný orgán členského štátu;

v) „udalosť“ znamená : nenormálnu činnosť zistenú záznamovým zariadením, ktorá môže byť spôsobená pokusom o podvod;

w) „porucha“„znamená“ : nenormálnu činnosť zistenú záznamovým zariadením, ktorá môže byť spôsobená technickou chybou alebo technickou poruchou;

x) „inštalácia“ znamená : montáž záznamového zariadenia do vozidla;

y) „snímač pohybu“ znamená : časť záznamového zariadenia, poskytujúca signál predstavujúci rýchlosť vozidla alebo prejdenú vzdialenosť;

z) „neplatná karta“ znamená : karta, u ktorej bola zistená chyba, alebo u ktorej chýba počiatočná autentifikácia, alebo ešte nenastal začiatok jej platnosti, alebo jej platnosť skončila;

aa) „záznamové zariadenie sa nevyžaduje“ znamená : keď sa používanie záznamového zariadenia nevyžaduje podľa ustanovení nariadenia Rady (EHS) č. 3820/85;

bb) „prekročenie rýchlosti“ znamená : prekročenie povolenej rýchlosti vozidla definované ako každý časový úsek nad 60 sekúnd, počas ktorej nameraná rýchlosť vozidla presiahne limit pre nastavenie zariadenia obmedzujúceho rýchlosť, stanovený v smernici Rady 92/6/EHS z 10. februára 1992 o inštalovaní a používaní zariadení obmedzujúcich rýchlosť pre niektoré kategórie motorových vozidiel v Spoločenstve ( 14 );

cc) „pravidelná prehliadka“ znamená : súbor činností vykonávaných za účelom kontroly, či záznamové zariadenie pracuje riadne a či jeho nastavenie zodpovedá parametrom vozidla;

dd) „tlačiareň“ znamená : komponent záznamového zariadenia, ktorý zabezpečuje tlač uložených dát;

ee) „záznamové zariadenia“ znamená : úplné vybavenie určené na montáž do cestných vozidiel na automatické alebo poloautomatické zobrazovanie, zaznamenávanie a uloženie dát o pohybe takých vozidiel a o určitých časoch práce ich vodičov;

ff) „obnova“ znamená : vydanie novej tachografovej karty keď existujúca karta prestane platiť, alebo ak je chybná a bola vrátená vydávajúcemu orgánu. Z obnovy vždy vyplýva istota, že nemôžu súčasne existovať dve platné karty;

gg) „oprava“ znamená : každá oprava snímača pohybu alebo jednotky vozidla, ktorá vyžaduje odpojenie napájania alebo odpojenie od iných komponentov záznamového zariadenia, alebo jeho otvorenie;

hh) „náhrada“ znamená : vydanie tachografovej karty ako náhrady za existujúcu tachografovú kartu, ktorá bola vyhlásená za stratenú, odcudzenú alebo chybnú a nebola vrátená vydávajúcemu orgánu. Z obnovy vždy vyplýva riziko súčasnej existencie dvoch platných kariet;

ii) „bezpečnostná certifikácia“ znamená : proces ktorým certifikačný orgán ITSEC ( 15 ) osvedčí, že overované záznamové zariadenie (alebo komponent) alebo tachografová karta spĺňajú bezpečnostné požiadavky definované v doplnku 10 Všeobecných bezpečnostných cieľov;

jj) „automatická skúška“ znamená : cyklickú a automatickú skúšku vykonávanú záznamovým zariadením na zisťovanie porúch;

kk) „ tachografová karta “ znamená : inteligentnú (čipovú) kartu používanú záznamovým zariadením. Tachografové karty umožňujú záznamovému zariadeniu určiť totožnosť (skupiny) držiteľa karty a umožňujú prenos a uloženie dát. Tachografová karta môže byť tohto typu: — karta vodiča, — kontrolná karta, — dielenská karta, — podniková karta;

ll) „typové schválenie“ znamená : postup, ktorým členský štát potvrdí, že overované záznamové zariadenie (alebo komponent) alebo tachografová karta spĺňajú požiadavky tohto nariadenia;

mm) „rozmer pneumatiky“ znamená : označenie rozmerov pneumatík (vonkajších hnacích kolies) v súlade so smernicou 92/23/EHS z 31. marca 1992 ( 16 );

nn) „identifikácia vozidla“ znamená : čísla identifikujúce vozidlo: registračné číslo vozidla (VRN) s identifikáciou členského štátu registrácie a identifikačným číslom vozidla (VIN) ( 17 );

oo) „jednotka vozidla“ znamená : záznamové zariadenie okrem snímača pohybu a káblov pripojených k snímaču. Jednotka vozidla môže byť buď jedno zariadenie alebo niekoľko zariadení rozmiestnených vo vozidle, pokiaľ spĺňajú bezpečnostné požiadavky tohto nariadenia;

pp) na účely výpočtu v záznamovom zariadení„týždeň“znamená : časový úsek od 00.00 hodín UTC v pondelok do 24.00 UTC v nedeľu;

qq) „dielenská karta“ znamená : tachografovú kartu vydanú orgánmi členského štátu výrobcovi záznamového zariadenia, montérovi, výrobcovi vozidla alebo dielni, ktorých schválil uvedený členský štát. Dielenská karta identifikuje držiteľa karty a umožňuje skúšanie, kalibráciu alebo sťahovanie dát zo záznamového zariadenia;

▼M13

rr) „ Adaptér “ : znamená: časť záznamového zariadenia, ktorá poskytuje signál neustále predstavujúci rýchlosť vozidla a/alebo prejdenú vzdialenosť a ktorá sa: — montuje a používa iba vo vozidlách typu M1 a N1 (ako sa uvádza v prílohe II k smernici Rady 70/156/EHS) prvýkrát uvádzaných do prevádzky v období od 1. mája 2006 do 31. decembra 2013, — montuje v prípade, ak nie je mechanicky možné namontovať iný typ existujúceho snímača pohybu, ktorý spĺňa požiadavky ustanovení tejto prílohy a jej dodatkov 1 až 11, — inštaluje medzi jednotku vozidla a miesto, kde sa impulzy rýchlosti a vzdialenosti vytvárajú pomocou integrovaných snímačov alebo iných rozhraní. Z hľadiska jednotky vozidla sa adaptér správa rovnako, ako keby bol k jednotke vozidla pripojený snímač pohybu, ktorý spĺňa požiadavky ustanovení tejto prílohy a jej dodatkov 1 až 11. Používanie tohto adaptéra v uvedených vozidlách musí byť podmienené montážou a správnym používaním jednotky vozidla, ktorá spĺňa všetky požiadavky tejto prílohy. V prípade týchto vozidiel tvoria súčasť záznamového zariadenia káble, adaptér a jednotka vozidla.

▼M8

II. VŠEOBECNÉ CHARAKTERISTIKY A FUNKCIE ZÁZNAMOVÉHO ZARIADENIA

000každé vozidlo vybavené záznamovým zariadením, ktoré spĺňa ustanovenia tejto prílohy, musí mať k dispozícii ukazovateľ rýchlosti a počítadlo kilometrov. Tieto funkcie môžu byť súčasťou záznamového zariadenia.

1. Všeobecné charakteristiky

Účelom záznamového zariadenia je zaznamenávať, ukladať, zobrazovať, tlačiť a vydávať dáta týkajúce sa činnosti vodiča.

001Záznamové zariadenie obsahuje káble, snímač pohybu a jednotku vozidla.

▼M15

001aRozhranie medzi snímačmi pohybu a jednotkami vozidla musí byť v súlade s normou ISO 16844-3:2004, Cor 1:2006.

▼M8

002Jednotka vozidla obsahuje procesor, dátovú pamäť, hodiny ukazujúce reálny čas, dve rozhrania inteligentnej karty (vodič a druhý vodič), tlačiareň, displej, vizuálne výstražné zariadenie, kalibračný/sťahovací konektor a zariadenie umožňujúce vstup užívateľa.

Záznamové zariadenie môže byť spojené s inými zariadeniami pomocou doplnkových konektorov.

003Akékoľvek doplnkové funkcie zabudované alebo pripojené k záznamovému zariadeniu, zariadenie alebo zariadenia bez ohľadu na to či sú schválené, nesmú rušiť alebo byť schopné rušiť riadnu a bezpečnú prevádzku záznamového zariadenia a porušovať ustanovenia tohto nariadenia.

Užívatelia záznamového zariadenia sa sami zariadeniu identifikujú tachografovými kartami.

004Záznamové zariadenie poskytuje selektívne prístupové práva k dátam a funkciám podľa typu užívateľa alebo totožnosti.

Záznamové zariadenie zaznamenáva a ukladá dáta vo svojej dátovej pamäti a v tachografovej karte.

To sa uskutočňuje v súlade so smernicou 95/46/ES z 24. októbra 1995 o ochrane jednotlivcov z hľadiska spracovávania osobných údajov a o pohybe takých údajov ( 18 ).

2. Funkcie

005Záznamové zariadenie zabezpečuje tieto funkcie:

— monitorovanie vkladania a vyberania kariet,

— meranie času a vzdialenosti,

— meranie času,

— monitorovanie činností vodiča,

— monitorovanie stavu vedenia vozidla,

— manuálne záznamy vodiča: — — záznam o miestach, kde začína alebo končí pracovný deň, — manuálny záznam o činnostiach vodiča, — záznam o špecifických podmienkach,

— podnikové blokovanie,

— monitorovanie kontrolných činností,

— zistenie udalostí alebo porúch,

— zabudované a automatické skúšky,

— čítanie z dátovej pamäte,

— zaznamenávanie a uloženie v dátovej pamäti,

— čítanie z tachografovej karty,

— zaznamenávanie a uloženie na tachografovej karte,

— zobrazovanie,

— tlač,

— výstraha,

— sťahovanie dát do vonkajších médií,

— výstupné dáta pre doplnkové vonkajšie zariadenia,

— kalibrácia,

— nastavenie času.

3. Prevádzkové režimy

006Záznamové zariadenie pracuje v štyroch prevádzkových režimoch:

— režim prevádzky,

— režim kontroly,

— režim kalibrácie,

— režim podniku.

007Záznamové zariadenie sa po vložení platných tachografových kariet do rozhrania karty prepne do týchto prevádzkových režimov:







Prevádzkový režim Slot vodiča Žiadna karta Karta vodiča Kontrolná karta Dielenská karta Podniková karta Slot druhého vodiča Žiadna karta Prevádzka Prevádzka Kontrola Kalibrácia Podnik Karta vodiča Prevádzka Prevádzka Kontrola Kalibrácia Podnik Kontrolná karta Kontrola Kontrola Kontrola (1) Prevádzka Prevádzka Dielenská karta Kalibrácia Kalibrácia Prevádzka Kalibrácia (1) Prevádzka Podniková karta Podnik Podnik Prevádzka Prevádzka Podnik (1) (1) 008V týchto situáciách záznamové zariadenie používa len tachografovú kartu vloženú do slotu vodiča.

009Záznamové zariadenie ignoruje vložené neplatné karty, musí byť však možné zobraziť, vytlačiť alebo stiahnuť dáta uložené na karte, ktorá je už neplatná.

010Všetky funkcie uvedené v II.2 musia pracovať v ktoromkoľvek prevádzkovom režime s týmito výnimkami:

— kalibračná funkcia je k dispozícii len v režime kalibrácie,

— funkcia nastavenia času je mimo režimu kalibrácie k dispozícii len obmedzene,

▼M15 —————

▼M8

— funkcia podnikového blokovania je k dispozícii len v režime podniku,

— funkcia monitorovania a kontroly je k dispozícii len v režime kontroly,

▼M15

— funkcia sťahovanie nie je k dispozícii v režime prevádzky (s výnimkou uvedenou v požiadavke 150), a s výnimkou sťahovania karty vodiča, ak v jednotke vozidla nie je vložená žiadna iná karta.

▼M8

011Záznamové zariadenie môže poskytnúť ktorékoľvek dáta na zobrazenie, tlač alebo pre vonkajšie rozhrania s týmito výnimkami:

— v režime prevádzky, akékoľvek osobné údaje (priezvisko a meno(á)), ktoré nezodpovedajú vloženej tachografovej karte sa zneviditeľnia a akékoľvek číslo karty, ktoré nezodpovedá vloženej tachografovej karte sa čiastočne zneviditeľní (nepárne znaky - zľava doprava - sa zneviditeľnia),

▼M15

— v režime podniku, údaje vzťahujúce sa k vodičovi (požiadavky 081, 084 a 087) sa môžu poskytnúť len za časové úseky, pri ktorých neexistuje blokovanie, alebo ktoré nie sú zablokované iným podnikom (identifikovaným prvými 13 číslicami čísla podnikovej karty),

▼M8

— ak nie je do záznamového zariadenia vložená žiadna karta, údaje vzťahujúce sa k vodičovi sa môžu poskytnúť len za aktuálny kalendárny deň a osem predchádzajúcich kalendárnych dní.

4. Bezpečnosť

Bezpečnosť systému je zameraná na ochranu dátovej pamäte tak, aby bolo zabránené neoprávnenému prístupu k dátam a k ich manipulácii, aby bol odhalený každý taký pokus, na ochranu integrity a autenticity dát vymieňaných medzi senzorom pohybu a jednotkou vozidla, na ochranu integrity a autenticity dát vymieňaných medzi záznamovým zariadením a tachografovými kartami a na overenie integrity a autenticity sťahovaných dát.

012Aby bola zaručená bezpečnosť systému, musí záznamové zariadenie spĺňať bezpečnostné požiadavky špecifikované vo všeobecných bezpečnostných cieľoch senzoru pohybu a jednotky vozidla (doplnok 10).

III. KONŠTRUKČNÉ A FUNKČNÉ POŽIADAVKY NA ZÁZNAMOVÉ ZARIADENIE

1. Monitorovanie vkladania a vyberania kariet

013Záznamové zariadenie monitoruje rozhrania kariet aby sa zistilo ich vkladanie a vyberanie.

014Po vložení karty záznamové zariadenie zistí, či je vložená karta platnou tachografovou kartou a v takom prípade identifikuje typ karty.

015Záznamové zariadenie musí byť konštruované tak, aby sa tachografová karta po jej správnom vložení do rozhrania karty zablokovala v danej polohe.

016Uvoľnenie karty sa môže uskutočniť, len keď vozidlo stojí a potom, ako boli príslušné dáta uložené na karte. Uvoľnenie karty môže nastať len po zodpovedajúcej činnosti užívateľa.

2. Meranie rýchlosti a vzdialenosti

017Táto funkcia musí nepretržite merať a udávať počet kilometrov zodpovedajúci celkovej vzdialenosti prejdenej vozidlom.

018Táto funkcia musí nepretržite merať a udávať rýchlosť vozidla.

019Funkcia merania rýchlosti musí poskytovať aj informácie o tom, či sa vozidlo pohybuje alebo či stojí. Vozidlo sa považuje za vozidlo v pohybe len čo funkcia zistí viac než 1 imp/s zo senzora pohybu počas minimálne piatich sekúnd, inak sa vozidlo považuje za stojace vozidlo.

Zariadenia ukazujúce rýchlosť (rýchlomer) a celkovú prejdenú vzdialenosť (počítadlo kilometrov) inštalované vo vozidle vybavenom záznamovým zariadením, spĺňajúcim ustanovenia tohto nariadenia, musí spĺňať požiadavky týkajúce sa maximálnych tolerancií stanovené v tejto prílohe (kapitoly III(2)(1) a III(2)(2)).

▼M15

019aNa zistenie manipulácie s pohybovými dátami sa informácie zo snímača pohybu potvrdia informáciami o pohybe vozidla získanými z jedného alebo viacerých zdrojov nezávislých na snímači pohybu.

▼M8

2.1. Meranie prejdenej vzdialenosti

020Prejdená vzdialenosť sa môže merať buď:

— tak, že sa spočítajú pohyby dopredu a dozadu, alebo

— tak, že sa započíta len pohyb dopredu.

021Záznamové zariadenie meria vzdialenosť od 0 do 9 999 999,9 km.

022Meraná vzdialenosť musí byť v rámci nasledovných tolerancií (vzdialenosti minimálne 1000 m):

— ± 1 % pred inštaláciou,

— ± 2 % pri inštalácii a pri pravidelnej prehliadke,

— ± 4 % počas používania.

023Vzdialenosť sa musí merať s presnosťou 0,1 km.

2.2. Meranie rýchlosti

024Záznamové zariadenie meria rýchlosť od 0 do 220 km/h.

025Aby bola zabezpečená maximálna tolerancia udávanej rýchlosti ± 6 km/h a berúc do úvahy:

— toleranciu ± 2 km/h pre odchýlky vstupov (odchýlky pneumatík, …),

— toleranciu ± 1 km/h pri meraniach vykonávaných počas inštalácie alebo pravidelnej prehliadky,

záznamové zariadenie musí pre rýchlosti od 20 do 180 km/h a pre charakteristické koeficienty vozidla od 4 000 do 25 000 imp/km merať rýchlosť s toleranciou ± 1 km/h (pri konštantnej rýchlosti).

Poznámka: Z ukladania dát vyplýva ďalšia tolerancia ± 0,5 km/h pre rýchlosti uložené záznamovým zariadením.

025aRýchlosť sa správne meria v rámci normálnych tolerancií do 2 sekúnd po skončení zmeny rýchlosti, keď sa rýchlosť zmenila zrýchlením do 2 m/s2.

026Rýchlosť sa musí merať s presnosťou minimálne 1 km/h.

3. Meranie času

027Funkcia merania času meria čas stále a udáva digitálne UTC dátum a čas.

▼M15

028UTC dátum a čas sa používajú pre dátumové údaje záznamového zariadenia (zaznamenávanie, výmena dát) a pre všetky výpisy uvedené v doplnku 4 „Výpisy“.

029Aby bolo možné udať miestny čas, musí sa dať meniť viditeľný časový údaj v polhodinových krokoch. Neumožňuje sa žiadny iný posun, s výnimkou záporných a kladných násobkov polhodiny.

▼M8

030Časová odchýlka v podmienkach typového schválenia smie byť ± 2 sekundy za deň.

031Čas sa musí merať s presnosťou minimálne 1 sekundy.

032Meranie času nesmie byť v podmienkach typového schválenia ovplyvnené prerušením vonkajšieho napájania po dobu minimálne 12-tich mesiacov.

4. Monitorovanie činností vodiča

033Táto funkcia nepretržite a osobitne monitoruje činnosti vodiča a druhého vodiča.

034Činnosťou vodiča je VEDENIE, PRÁCA, POHOTOVOSŤ alebo PRESTÁVKA/ODPOČINOK.

035Vodič alebo druhý vodič musí mať možnosť manuálne zvoliť PRÁCU, POHOTOVOSŤ alebo PRESTÁVKU/ODPOČINOK.

036Keď sa vozidlo pohybuje, pre vodiča sa automaticky zvolí VEDENIE a pre druhého vodiča sa automaticky zvolí POHOTOVOSŤ.

037Keď vozidlo stojí, pre vodiča sa automaticky zvolí PRÁCA.

▼M15

038Prvá zmena činnosti na ODPOČINOK alebo POHOTOVOSŤ do 120 sekúnd po automatickej zmene na PRÁCA v dôsledku zastavenia vozidla sa považuje za zmenu, ktorá nastala v dobe státia vozidla (preto je možné, že sa zruší zmena na PRÁCA).

▼M8

039Výstupy tejto funkcie týkajúce sa zmeny činnosti určené pre záznamové funkcie sa vykonajú s presnosťou jednej minúty.

▼M15 —————

▼M15

041Ak je k určitému časovému okamihu v rámci jednej kalendárnej minúty registrovaná počas bezprostredne predchádzajúcej a bezprostredne nadchádzajúcej minúty činnosť VEDENIE, celá minúta sa berie ako VEDENIE.

042Pre kalendárnu minútu, ktorá sa nepovažuje za VEDENIE podľa predchádzajúcej požiadavky 041, sa celá minúta priraďuje k tej činnosti, ktorá v priebehu minúty trvala najdlhšie (alebo k poslednej z rovnako dlhých činností).

▼M8

043Táto funkcia permanentne monitoruje nepretržitý čas vedenia a kumulovaný čas prestávky vodiča.

5. Monitorovanie stavu vedenia vozidla

044Táto funkcia permanentne monitoruje stav vedenia vozidla.

045Stav vedenia vozidla POSÁDKA sa zvolí vtedy, keď sú v zariadení vložené dve platné karty vodiča, stav vedenia vozidla JEDEN VODIČ sa zvolí v ostatných prípadoch.

6. Manuálne zápisy vodiča

6.1. Zápisy o mieste, kde denný pracovný čas začína alebo končí

046Táto funkcia umožňuje zaznamenať miesta, kde denný pracovný čas začína alebo končí pre vodiča alebo druhého vodiča.

047Miesta sú definované ako štáty a prípadne regióny.

048Pri vyberaní karty vodiča (alebo dielenskej karty), záznamové zariadenie vyzve (druhého) vodiča, aby zaznamenal „miesto, kde denný pracovný čas končí“.

049Záznamové zariadenie musí umožniť ignorovanie tejto výzvy.

▼M15

050Pomocou príkazov v menu musí byť možné vložiť dáta o miestach, kde sa denný pracovný čas začína a/alebo končí. Ak sa v rámci jednej kalendárnej minúty zadáva viac ako jeden takýto údaj, zostane zaznamenané iba posledné miesto začatia práce a posledné miesto ukončenia práce v rámci tejto doby.

▼M8

6.2. Manuálne zápisy o činnostiach vodiča

▼M15

050aPri vložení karty vodiča (alebo dielenskej karty), a iba v tomto čase, záznamové zariadenie umožňuje manuálne zadávanie činností. V prípade potreby musí byť možné manuálne zadávanie pri prvom vložení predtým nepoužitej karty vodiča (alebo dielenskej karty).

Činnosti sa manuálne zadávajú s použitím miestneho času a dátových hodnôt časovej zóny (posun UTC času) aktuálne nastavených pre jednotku vozidla.

Pri vložení karty vodiča alebo dielenskej karty sa držiteľovi karty zobrazí:

— dátum a čas jeho posledného vytiahnutia karty;

— Voliteľne: Posun miestneho času aktuálne stanovený pre jednotku vozidla

Musí byť možné zadávať činnosti s týmito obmedzeniami:

— Druh činnosti je PRÁCA, POHOTOVOSŤ alebo PRESTÁVKA/ODPOČINOK.

— Čas začatia a skončenia každej činnosti sa nachádza iba v rámci doby medzi posledným vytiahnutím karty a jej aktuálnym vložením.

Neumožňuje sa vzájomné časové prekrývanie jednotlivých činností.

Postup manuálneho zadávania činností musí zahŕňať toľko po sebe idúcich krokov, koľko je potrebných na stanovenie druhu, času začatia a času skončenia každej činnosti. V ktorejkoľvek časti doby medzi posledným vytiahnutím karty a aktuálnym vložením karty musí mať držiteľ karty možnosť neuviesť žiadnu z činností.

Počas manuálneho zadávania spojeného s vložením karty musí mať držiteľ možnosť zadať prípadne:

— miesto, kde sa skončil predchádzajúci denný pracovný čas a príslušný čas (ak nedošlo k zadaniu pri poslednom vytiahnutí karty);

— miesto, kde sa začína aktuálny denný pracovný čas a príslušný čas.

Ak sa zadáva nejaké miesto, musí sa zaznamenať na príslušnej tachografovej karte.

Manuálne zadávanie sa preruší, ak:

— sa karta vytiahne alebo

— sa vozidlo pohybuje a karta je v slote vodiča.

Povolené sú aj ďalšie prerušenia, napr. vypršanie časového limitu po určitej dobe nečinnosti používateľa. V prípade prerušenia manuálneho zadávania záznamové zariadenie overí všetky vykonané úplné zápisy miesta a činnosti (tie, ktoré majú buď jednoznačné miesto a čas, alebo druh činnosti, čas začatia a skončenia).

Ak počas manuálneho zadávania činností pre predtým vloženú kartu dôjde k vloženiu druhej karty vodiča alebo dielenskej karty, musí byť povolené ukončiť manuálne zadávanie pre túto predtým vloženú kartu skôr, ako sa začne manuálne zadávanie pre druhú kartu.

Držiteľ karty musí mať možnosť manuálne zadávať údaje podľa tohto minimálneho postupu:

Manuálne zadávanie činností v chronologickom poradí pre obdobie medzi posledným vytiahnutím karty a aktuálnym vložením karty.

Čas začatia prvej činnosti sa nastaví na čas vytiahnutia karty. Pri každom nasledujúcom zadaní sa čas začiatku prestaví tak, aby nasledoval bezprostredne po čase skončenia predchádzajúceho zadania. Pre každú činnosť sa zvolí druh činnosti a čas skončenia.

Tento postup sa skončí vtedy, keď sa čas skončenia manuálne zadanej činnosti zhoduje s časom vloženia karty. Záznamové zariadenie môže potom umožniť držiteľovi karty zmeniť každú manuálne zadanú činnosť, a to do okamihu potvrdenia prostredníctvom konkrétneho príkazu. Po tomto okamihu sa zakazuje akákoľvek úprava.

▼M8

6.3. Zápisy špecifických podmienok

▼M15

050bZáznamové zariadenie musí v reálnom čase vodičovi umožniť zápis týchto dvoch špecifických podmienok:

„ZÁZNAMOVÉ ZARIADENIE SA NEVYŽADUJE“ (začiatok, koniec)

„PREVOZ PREVOZNOU LOĎOU/VLAKOM“

Pri otvorenej podmienke „ZÁZNAMOVÉ ZARIADENIE SA NEVYŽADUJE“ nesmie nastať podmienka „PREVOZ PREVOZNOU LOĎOU/VLAKOM“.

Ak je karta vodiča vložená alebo vytiahnutá, musí záznamové zariadenie automaticky uzavrieť otvorenú podmienku „ZÁZNAMOVÉ ZARIADENIE SA NEVYŽADUJE“.

Pri otvorenej podmienke „ZÁZNAMOVÉ ZARIADENIE SA NEVYŽADUJE“ nesmie dôjsť k týmto udalostiam a varovaniam: — Vedenie bez príslušnej karty — Varovania týkajúce sa nepretržitého času vedenia.

▼M8

7. Podnikové blokovanie

051Táto funkcia umožňuje riadiť blokovania zavedené podnikom, aby si podnik sám obmedzil prístup k dátam v režime podniku.

052Podnikové blokovania pozostávajú z dátumu/času začiatku (lock-in) a dátumu/času skončenia (lock-out) v súvislosti s identifikáciou podniku na základe čísla podnikovej karty (pri zablokovaní).

053Blokovania sa môžu zapnúť alebo vypnúť len v reálnom čase.

054Odblokovanie môže vykonať len podnik, ktorého blokovanie je zapnuté (identifikovaný prvými 13-timi číslicami čísla podnikovej karty), alebo

055odblokovanie je automatické, ak iný podnik zapne blokovanie.

055aV prípade, keď podnik aktivuje (lock-in) blokovanie a keď predchádzajúce blokovanie platilo pre rovnaký podnik, potom sa predpokladá, že predchádzajúce blokovanie nebolo vypnuté a je stále zapnuté.

8. Monitorovanie kontrolných činností

056Táto funkcia monitoruje ZOBRAZOVANIE, TLAČ, JEDNOTKU VOZIDLA A SŤAHOVACIE činnosti vykonávané v priebehu režimu kontroly.

057Táto funkcia monitoruje aj KONTROLU PREKROČENIA RÝCHLOSTI v priebehu režimu kontroly. Kontrola prekročenia rýchlosti sa považuje za uskutočnenú, ak v režime kontroly bol výpis „prekročenie kontroly“ poslaný do tlačiarne alebo na displej, alebo keď boli z dátovej pamäte stiahnuté dáta „udalosti a poruchy“.

9. Zistenie udalostí alebo porúch

058Táto funkcia zisťuje tieto udalosti alebo poruchy:

9.1. „Vloženie neplatnej karty“

059Táto udalosť sa spustí po vložení akejkoľvek neplatnej karty alebo keď skončí platnosť vloženej karty.

9.2. „Sporná karta“

060Táto udalosť sa spustí, keď vznikne ktorákoľvek z kombinácií platných kariet označená X v nasledovnej tabuľke:







Sporná karta Slot vodiča Žiadna karta Karta vodiča Kontrolná karta Dielenská karta Podniková karta Slot druhého vodiča Žiadna karta Karta vodiča X Kontrolná karta X X X Dielenská karta X X X X Podniková karta X X X

9.3. „Časové prekrývanie“

061Táto udalosť sa spustí, keď dátum/čas posledného vytiahnutia karty vodiča čítaný z karty je neskorší než aktuálny dátum/čas záznamového zariadenia, do ktorého je karta vložená.

9.4. „Vedenie bez príslušnej karty“

062Táto udalosť sa spustí pri ktorejkoľvek z kombinácií tachografových kariet označených X v nasledovnej tabuľke, keď sa činnosť vodiča zmení z VEDENIA, alebo keď nastane počas činnosti vodiča VEDENIE zmena prevádzkového režimu:







Vedenie bez príslušnej karty Slot vodiča Žiadna karta Karta vodiča Kontrolná karta Dielenská karta Podniková karta Podniková karta Žiadna (alebo neplatná) karta X X X Karta vodiča X X X X Kontrolná karta X X X X X Dielenská karta X X X X Podniková karta X X X X X

9.5. „Vloženie karty počas vedenia“

063Táto udalosť sa spustí, keď sa vloží tachografová karta do ktoréhokoľvek slotu, pričom činnosť vodiča je VEDENIE.

9.6. „Nesprávne uzavretá posledná relácia karty“

064Táto udalosť sa spustí, keď pri vložení karty záznamové zariadenie zistí, že napriek ustanoveniam uvedeným v odseku III(1), nebola správne uzavretá predchádzajúca relácia karty (karta bola vytiahnutá predtým, než boli na karte uložené všetky relevantné dáta). Táto udalosť sa spustí len kartou vodiča alebo dielne.

9.7. „Prekročenie rýchlosti“

▼M15

065Táto udalosť sa spustí pri každom prekročení. Táto udalosť sa vzťahuje iba na vozidlá, ktoré patria do kategórie M2, M3, N2 alebo N3 podľa prílohy II k smernici 2007/46/ES, ktorou sa zriaďuje rámec pre typové schválenie motorových vozidiel a ich prípojných vozidiel.

▼M8

9.8. „Prerušenie napájania“

066Táto udalosť sa spustí, pokiaľ záznamové zariadenie nie je v režime kalibrácie, v prípade akéhokoľvek viac než 200 milisekúnd trvajúceho prerušenia napájania snímača pohybu alebo jednotky vozidla. Prah prerušenia určí výrobca. Pokles dodávky prúdu počas štartovania motora vozidla nesmie spustiť túto udalosť.

9.9. „Pohybová dátová chyba“

067Táto udalosť sa spustí v prípade prerušenia normálneho dátového toku medzi snímačom pohybu a jednotkou vozidla alebo v prípade chyby v integrite alebo autenticity dát počas výmeny medzi snímačom pohybu a jednotkou vozidla.

▼M15

9.9 bis. Udalosť „Nesúlad údajov o pohybe vozidla“

067aTáto udalosť sa takisto aktivuje, keď nulová nameraná rýchlosť je v rozpore s údajmi o pohybe aspoň z jedného nezávislého zdroja po neprerušovanú dobu dlhšiu ako jedna minúta.

067bAk môže jednotka vozidla prijímať alebo získavať hodnoty rýchlosti z externého nezávislého zdroja údajov o pohybe, táto udalosť sa môže takisto aktivovať, ak tieto hodnoty rýchlosti sú vo významnom rozpore s hodnotami získanými z rýchlostného signálu snímača pohybu po dobu dlhšiu ako jedna minúta.

▼M8

9.10. „Pokus o narušenie bezpečnosti“

068Táto udalosť sa spustí, pokiaľ záznamové zariadenie nie je v režime kalibrácie, pri akejkoľvek inej udalosti ovplyvňujúcej bezpečnosť snímača pohybu alebo jednotky vozidla, špecifikovanej v rámci všeobecných bezpečnostných cieľov týchto komponentov.

9.11. „Chybná funkcia karty“

069Táto porucha sa spustí, keď počas prevádzky dôjde k chybnej funkcii tachografovej karty.

9.12. „Záznamové zariadenie“

070Táto porucha sa spustí, pokiaľ záznamové zariadenie nie je v režime kalibrácie, pri ktorejkoľvek z týchto porúch:

— vnútorná porucha jednotky vozidla,

— porucha tlačiarne,

— porucha displeja,

— porucha sťahovania,

— porucha snímača.

10. Zabudované skúšky a automatické skúšky

071Záznamové zariadenie musí automaticky zistiť poruchy pomocou automatických a zabudovaných skúšok podľa tejto tabuľky:







Skúšobná podskupina Automatická skúška Zabudovaná skúška Softvér Integrita Dátová pamäť Prístup Prístup, integrita dát Rozhranie karty Prístup Prístup Klávesnica Manuálna kontrola Tlačiareň (ponecháva sa výrobcovi) Výpis Displej Vizuálna kontrola Sťahovanie (vykonávané len počas sťahovania) Správna činnosť Snímač Správna činnosť Správna činnosť

11. Čítanie z dátovej pamäte

072Záznamovo zariadenie musí umožniť čítanie dát uložených v jeho dátovej pamäti.

12. Zaznamenávanie a uloženie v dátovej pamäti

Na účely tohto odseku,

— „365 dní“ je definovaných ako 365 kalendárnych dní priemernej činnosti vodiča v jednom vozidle. Priemerná činnosť za deň vo vozidle je definovaná ako minimálne šesť vodičov alebo druhých vodičov, šesť cyklov vloženia a vybratia karty a 256 zmien činnosti. „365 dní“ preto zahŕňa minimálne 2 190 (druhých) vodičov, 2 190 vložení a vybratí karty a 93 440 zmien činnosti,

— časy sa zaznamenávajú s presnosťou jednej minúty, pokiaľ nie je špecifikované inak,

— hodnoty počítadla kilometrov sa zaznamenávajú s presnosťou jedného kilometra,

— rýchlosti sa zaznamenávajú s presnosťou 1 km/h.

073Dáta ukladané do dátovej pamäte nesmú byť ovplyvnené prerušením vonkajšieho napájania po dobu minimálne dvanástich mesiacov v podmienkach typového schválenia.

074Záznamové zariadenie musí byť schopné implicitne a explicitne zaznamenávať a ukladať vo svoje pamäti toto:

12.1. Identifikačné dáta zariadenia

12.1.1. Identifikačné dáta jednotky vozidla

075Záznamové zariadenie musí byť schopné uchovávať vo svojej dátovej pamäti tieto údaje:

— meno výrobcu,

— adresu výrobcu,

— číslo časti,

— sériové číslo,

— číslo softwérovej verzie,

— dátum inštalácie softwérovej verzie,

— dátum výroby,

— schvaľovacie číslo.

076Identifikačné dáta jednotky vozidla sú zaznamenané a natrvalo uchovávané výrobcom jednotky vozidla, s výnimkou dát vzťahujúcich sa k softwéru a schvaľovacieho čísla, ktoré sa môžu zmeniť v prípade aktualizácie softwéru.

12.1.2. Identifikačné dáta snímača pohybu

077Snímač pohybu musí byť schopný uložiť vo svojej pamäti tieto identifikačné dáta:

— meno výrobcu,

— číslo časti,

— sériové číslo,

— schvaľovacie číslo,

— identifikátor vloženého bezpečnostného komponentu (napr. číslo časti vnútorného čipu/procesora),

— identifikátor systému prevádzky (napr. číslo verzie softwéru).

078Identifikačné dáta snímača pohybu sú zaznamenané a natrvalo uložené výrobcom snímača pohybu.

079Jednotka vozidla musí byť schopná do svojej pamäte uložiť tieto aktuálne spárené identifikačné dáta snímača pohybu:

— sériové číslo,

— schvaľovacie číslo,

— prvý spárený dátum.

12.2. Bezpečnostné prvky

080Záznamové zariadenie musí byť schopné uložiť tieto bezpečnostné prvky:

— európsky verejný kľúč,

— osvedčenie členského štátu,

— osvedčenie zariadenia,

— súkromný kľúč zariadenia.

Bezpečnostné prvky záznamového zariadenia vkladá do zariadenia výrobca jednotky vozidla.

12.3. Dáta o vložení a vybratí karty vodiča

081Pri každom cykle vloženia a vybratia karty vodiča alebo dielenskej karty z a do zariadenia, záznamové zariadenie zaznamená a uloží vo svojej dátovej pamäti:

— priezvisko a meno(á) držiteľa karty uložené na karte,

— číslo karty, vydávajúci členský štát a dátum skončenia platnosti uložený na karte,

— dátum a čas vloženia,

— stav kilometrov pri vložení karty,

— slot, do ktorého je karta vložená,

— dátum a čas vybratia,

— stav kilometrov pri vybratí karty,

— nasledovné informácie o predchádzajúcom vozidle, ktoré vodič použil, uložené na karte: — — registračné číslo vozidla a členský štát registrácie, — dátum a čas vybratia karty,

— značka udávajúca, či pri vložení karty držiteľ karty manuálne zapísal alebo nezapísal činnosti.

082Dátová pamäť musí byť schopná uchovať tieto dáta aspoň 365 dní.

083Keď je kapacita pamäte vyčerpaná, najstaršie dáta sa prepíšu novými dátami.

12.4. Dáta o činnosti vodiča

084Záznamové zariadenie zaznamená a uloží vo svojej dátovej pamäti vždy keď dôjde k zmene činnosti vodiča alebo druhého vodiča, alebo keď dôjde k zmene stavu vedenia vozidla, alebo keď je vložená alebo vybratá karta vodiča alebo dielenská karta:

— stav vedenia vozidla (POSÁDKA, JEDEN VODIČ),

— slot (VODIČ, DRUHÝ VODIČ),

— stav karty v príslušnom slote (VLOŽENÁ, NEVLOŽENÁ) (pozri poznámku),

— činnosť (VEDENIE, POHOTOVOSŤ, PRÁCA, PRESTÁVKA/ODPOČINOK),

— dátum a čas zmeny.

Poznámka: VLOŽENÁ znamená, že je v drážke vložená platná karta vodiča alebo dielenská karta. NEVLOŽENÁ naopak znamená, že v slote nie je vložená žiadna platná karta vodiča ani dielenská karta).

Poznámka: Dáta o činnosti zapísané manuálne vodičom sa nezaznamenajú v dátovej pamäti.

085Dátová pamäť musí byť schopná uchovať dáta o činnosti vodiča aspoň 365 dní.

086Keď je kapacita pamäte vyčerpaná, najstaršie dáta sa prepíšu novými dátami.

12.5. Miesta, kde denný pracovný čas začína alebo končí

087Záznamové zariadenie musí byť schopné zaznamenať a uložiť vo svojej dátovej pamäti vždy, keď druhý (vodič) vloží miesto, kde denný pracovný čas začína alebo končí:

— prípadne číslo karty (druhého) vodiča a členský štát, ktorý ju vydal,

— dátum a čas zápisu (alebo dátum/čas vzťahujúci sa k zápisu, ak je zápis urobený počas postupu manuálneho zápis